AIK Banka donirala IT opremu Elektrotehničkom fakultetu – Bankar.rs\nHome/BANKE/DOMAĆE BANKE/Društvena odgovornost/AIK Banka donirala IT opremu Elektrotehničkom fakultetu\n– Istakao bih veliko zadovoljstvo što smo u prilici da studentima Elektrotehničkog fakulteta pružimo podršku kroz ovakav vid donacije koja će njihovo studiranje učiniti pragmatičnijim i efikasnijim. AIK Banka je društveno odgovorna banka koja svesrdno pomaže domaće naučne institucije i školovanje mladih ljudi. Ovo je jedna vrsta naše misije. Planiramo da i u narednom periodu učestvujemo u akcijama ovog tipa, kao i da na ovaj način motivišemo i druge srpske kompanije na slične korake, u interesu šire društvene zajednice – izjavio je tom prilikom Periša Ivanović, Pomoćnik pri Izvršnom odboru AIK Banke.\nKao društveno angažovana institucija koja je uvek bila i biće čvrst oslonac domaćoj pameti, nauci, privredi i razvoju, AIK Banka posebnupažnju posvećuje mladim ljudima, njihovom školovanju i istraživanju. Zato smo se ovog puta odlučili da pružimo podršku obrazovanju studenata E TF-a.U skladu sa svojim strateškim opredeljenjem, razvojem i primenom inovativnih i modernih bankarskim servisa, AIK Banka će nastaviti da podržava digitalizaciju i modernizaciji društva kroz slične donacije.\nSrbija dobila svoju prvu kriptovalutu - xCEEdium\nSoroš kupio Tesline obveznice i spasao Maska


Čuveni NBA košarkaš ostao paralizovan nakon što ga je udario automobil - 17.03.2021, Sputnik Srbija\nČuveni NBA košarkaš ostao paralizovan nakon što ga je udario automobil\nŠon Bredli, nekadašnji NBA košarkaš, ostao je paralizovan nakon što ga je udario automobil dok je vozio bicikl, saopštili su Dalas Meveriksi. 17.03.2021, Sputnik Srbija\n19:34 17.03.2021 (Osveženo: 20:24 17.03.2021)\n© AFP 2021 / PAUL BUCKNekadašnji NBA košarkaš Šon Bredli\nŠon Bredli, nekadašnji NBA košarkaš, ostao je paralizovan nakon što ga je udario automobil dok je vozio bicikl, saopštili su Dalas Meveriksi.\nBredli, koji je bio jedan od najupečatljivijih igrača devedesetih, vozio je bicikl u Sent Džordžu u Juti kada ga je automobil udario otpozadi.\nBivši košarkaš, između ostalog, Dalas Meveriksa pretrpeo je traumatičnu povredu kičmene moždine zbog koje je ostao paralizovan, objavili su iz Maveriksa.\nU saopštenju Meveriksa navodi se da je Bredli 20. januara doživeo nesreću, te da je odmah operisan i da je prethodnih osam meseci proveo u bolnici oporavljajući se.\nTakođe, dodaje se da je Bredli dobrog raspoloženja, kao i da će pokušati u narednom periodu da podigne svest kod ljudi širom sveta kada je reč o bezbednosti prilikom voženja bicikla.\nŠon Bredli u karijeri je odigrao 14 sezona u NBA, a najduže je bio član Dalasa (9) za koji je odigrao 528 utakmice prosečno beleživši sedam poena i 5,7 skokova.\nBredli je bio poznat po svojoj nekarakterističnoj visini od 228 centimetara, te je zbog toga bio veoma popularan širom sveta.\nMnogi ga pamte po ulozi u čuvenom košarkaškom filmu „Spejs Džem“ u kom je glumio „čudovište“ po imenu Blanko.\n► Kada već ne mogu da budu Vujošević, onda bar neka budu Čanak /video/


U narednom periodu biće otvarani punktovi za imunizaciju u tržnim centrima\n- Ako hoćemo da završimo sa svim merama, moramo da pređemo 80 odsto, da imamo preko milion vakcinisanih. Beograd je dobar u odnosu na druge regione, ali nije dovoljno. Treba nam više vakcinisanih i zato se trudimo da otvaramo punktove gde god možemo - rekao je Vesić novinarima, nakon otvaranja punkta u tržnom centru "Galerija".\nU prestonici je vakcinisano više od 30 odsto mladih\nU Beogradu je do sada vakcinisano više od 30 odsto građana starosti od 18 do 30 godina, izjavila je danas gradska sekretarka za socijalnu zaštitu Nataša Stanisavljević.\nDodala je da je u dve opštine, Stari grad i Vračar, vakcinisano više od 50 odsto građana te starosne dobi.\n- Smatramo da to nije dovoljno i zato želimo da na svaki način mlađoj populaciji približimo i da im bude dostupna imunizacija - rekla je Stanisavljević.\nOna je tom prilikom najavila da će i u narednom periodu biti otvarani punktovi u tržnim centrima jer je, kako je rekla, na tim punktovima do sada vakcinisano više od 20.000 građana i to uglavnom mlađe populacije.\n- Zahvaljujući, pre svega inicijativi zamenika gradonačelnika Gorana Vesića, mi ćemo u narednom periodu, do Nove godine, otvoriti punktove za vakcinaciju i u drugim tržnim centrima. U predlogu su ''Rajićeva'', ''Stadion'', a potom i svi drugi tržni centri, sa kim god možemo da se dogovorimo i nađemo adekvatan prostor - rekla je Stanisavljević.\nS tim u vezi, najavila je da će od ponedeljka ponovo biti otvoren punkt u tržnom centru "Ušće", u istom lokalu na trećem spratu.\nNove mere polako daju dobre rezultate: Procenat vakcinisanih trećom dozom u Beogradu prelazi 25 odsto\nKovid propusnice daju rezultate: Danas je data 400.000. treća doza vakcine u Beogradu\nvakcinacija Imunizacija Goran Vesić Koronavirus Nataša Stanisavljević\nOtvoren punkt za imunizaciju u TC "Galerija": Građanima su na raspolaganju sve vrste vakcina\nOpalo interesovanje za vakcinu: Lekari pozivaju građane da dođu na Sajam i prime treću dozu


DODIK O IZDVAJANJU SREBRENICE "Junače se bez potrebe" - Nova Borba\nDODIK O IZDVAJANJU SREBRENICE "Junače se bez potrebe"\n"Tamo u parlamentu su i Srbi, tako da je to samo junačenje bez pokrića", kazao je Dodik.\nIzvor: NB, Tanjug\nPredsednik Republike Srpske Milorad Dodik kazao je danas da je Srebrenica “teritorijalno lokalna zajednica u okviru Republike Srpske i u tom pogledu nikakav referendum, ni bilo šta drugo neće to promeniti”.\nOn je kazao da je ustavom BiH predviđeno da o takvim pitanjim razgovaraju dva entiteta i da tu ne može biti nikakve unilateralne odluke bilo koga.\n"S druge strane, tamo u parlamentu su i Srbi, tako da je to samo junačenje bez pokrića i u tom pogledu apsolutno neprihvatljivo i neodrživo i neće se ni desiti", rekao je Dodik za Radio-televiziju Republike Srpske.\nNačelnik opštine Srebrenica Ćamil Duraković danas je kazao da će sledeće nedelje biti organizovan sastanak “probosanskih aktera” na kom će se govorit o inicijativi da se Srebrenica izdvoji iz Republike Srpske.\nKazao je i da će o inicijativi raspravljati Skupština opštine Srebrenica.


Belgrade Venture Forum '17 okuplja startape i investitore — prijavite se za takmičenje u pičovanju – Startit\nBelgrade Venture Forum ’17 okuplja startape i investitore — prijavite se za takmičenje u pičovanju\nBgVF trajaće od 13. do 15. novembra, a sve će se odvijati u Hotelu Crowne Plaza u Beogradu.\nBelgrade Venture Forum jedan je od najvećih događaja u regionu na temu inoviranja i investiranja. Sedmo izdanje će ove godine okupiti preduzetnike, startape, korporacije i investitore zainteresovane za poslovanje u ovom delu Evrope.\nTakmičenje u pičovanju\nProšle godine je 35 startapa pičovalo pred više od 500 učesnika konferencije, a startapi će i ove godine imati priliku da se takmiče u pičovanju pred međunarodnim žirijem ali i brojnim investitorima u publici.\nŽiri će kao glavne kriterijume prilikom ocenjivanja uzimati:\nPoslovni potencijal — Startap je identifikovao dobro tržište i bazu korisnika, i može jasno da demonstrira mogućnost da proda svoj proizvod.\nInvesticije i partnerstva — Kompanija ima jasnu sliku o tome ko su najbolji investitori i/ili partneri za nju.\nIskustvo tima — Kompanija ima tim koji poseduje veštine i iskustvo koji su neophodni da bi se biznis pravilno razvio.\nProizvod i tehnologija — Ponuđeni prozvodi i/ili usluge su inovativni, koriste naprednu tehnologiju, boljeg kvaliteta, niže cene ili imaju neku drugu jasnu kompetitivnu prednost.\nKompetitivna pozicija — Startap može da pokaže jasnu kompetitivnu prednost na osnovu intelektualne svojine, jakih partnera, potencijalnih tržišnih kanala…\nJasno profilisan projekat — Prezentovane informacije su dobro definisane, jasne, koncizne i privlačne potencijalnim investitorima i partnerima.\nZa takmičenje u pičovanju možete se prijaviti ovde.\nViše informacija o događaju, programu i učesnicima možete pronaći na zvaničnom sajtu, putem kojeg se možete i prijaviti.


Opći štrajk koštaće Britaniju više od 100 miliona funti\nViše od dva miliona radnika javnog sektora Velike Britanije stupiće u štrajk 30. novembra kao znak protesta zbog vladinih penzionih reformi, a što bi moglo koštati zemlju više od 100 miliona funti, upozoravaju analitičari.\nŠtrajk će uticati na veliki broj javnih usluga, uključujući škole, gradski prevoz, službe za kontrolu imigracije, sudove, biroe za zapošljavanje, auto škole, lokalnu administraciju i bolnice, piše "Dejli telegraf".\nŠehan Mohamed, ekonomista pri Centru za ekonomska i poslova istraživanja, rekao je da će privreda pretrpjeti značajne gubitke kao rezultat štrajka.\n"Govorimo o trošku koji će dostići stotine miliona funti. Najveći i najznačajniji gubitak je pad proizvodnje. Imate ljude u štrajku i cijenu njihovog nepojavljivanja na poslu, plus efekat na privredu", rekao je Mohamed.\nSindikat prosvjetnih radnika, koji broji 230.000 članova, izglasao je juče obustavu rada, što će zatvoriti hiljade škola 30. novembra.\nOsim toga, poslovna putovanja biće ili otkazana ili odgođena zbog štrajka radnika u transportu, kao što su vozači autobusa i radnici u oblasti imigracija.


FIPA: Porasle direktne strane investicije u BiH - Biznis Info\nYou are at:Home»Investicije»FIPA: Porasle direktne strane investicije u BiH\nFIPA: Porasle direktne strane investicije u BiH\nBy BiznisInfo on\t 02/10/2019 Investicije\nDirektor Agencije za unapređenje stranih investicija u BiH (FIPA) Gordan Milinić ističe da je ovo značajna novost kad se uzme u obzir da su i 2018. i 2017. godina bile među najboljim po iznosu stranih investicija u posljednjih desetak godina (gotovo 800 miliona KM godišnje).\nUkoliko se ovakav trend rasta iz prvog polugodišta nastavi, ova godina bi mogla biti rekordna po iznosu stranih investicija, odnosno mogla bi se dostići i magična cifra od milijardu maraka, navode iz FIPA-e.\nIako su svi razgovori sa potencijalnim stranim investitorima opterećeni nezgodnim pitanjima stranih investitora o teškoj političkoj situaciji u BiH, stalno prisustvo FIPA-e na svim skupovima investitora, prezentacije i sastanci, kao i ukazivanja na prednosti ulaganja u BiH i pozitivna iskustva sadašnjih stranih investitora u BiH, daju rezultate.\n– FIPA ni u jednom momentu ne dozvoljava da se strani investitori osjećaju usamljeno pred brojnim administrativnim preprekama u BiH, već ih kontinuirano prati, interveniše kod nadležnih organa i preporučuje otklanjanje smetnji koje uočava, što je u velikoj mjeri doprinijelo širenju poslovanja postojećih kompanija stranih investitora, te pokretanju novih, što u konačnici dovodi do porasta broja zaposlenih – navode iz ove agencije.\n– Pred svim organima u BiH je zadatak da nastave sa sprovođenjem potrebnih reformi, predlaganjem mjera za dalje unapređenje poslovnog ambijenta i poboljšanje imidža zemlje, te pronalaskom novih investitora za Bosnu i Hercegovinu – navodi se u saopćenju iz FIPA-e.\ndirektne strane investicije FIPA strane investicije


Švajcarska centralna banka zadržava status kvo | Kamatica\nPočetna > vest > Švajcarska centralna banka zadržava status kvo\nŠvajcarska centralna banka zadržava status kvo\nTekst objavljen: 18.06.2015 13:10\nŠvajcarska centralna banka (BNS) odlučila je da ništa ne menja u svojoj monetarnoj politici, naglasivši da će ostati aktivna na deviznom tržištu kako bi oborila vrednost nacionalne valute.\nBanka Švajcarske, koja je 15. januara ove godine donela odluku o napuštanju politike vezivanja franka za evro, posle tromesečne ocene ekonomske i monetarne situacije u zemlji, zadržala je granicu fluktuacije kamatne stope "libor" na tri meseca između minus 1,25 i minus 0,25 odsto, kako su predvideli i analitičari.\nIz Banke su takođe potvrdili da će kamatna stopa koja se primenjuje na depozite banaka kod centralne banke ostati minus 0,75 odsto, preneo je Rojters.\n"Franak jeste osetno precenjen, i centralna banka će voditi računa o uticaju jake domaće valute na inflaciju i u skladu s tim sprovoditi svoju politiku, pa ako monetarni uslovi to zahtevaju, intervenisaće na deviznom tržištu", navodi se u saopštenju Banke.\nIsti izvor podseća da je centralna banka Švajcarske, na opšte iznenađenje, donela odluku o napuštanju politike vezivanja franka za evro, po kursu od 1,20 za jedan evro, koja je izazvala uzletanje nacionalne valute, što bi švajcarsku ekonomiju moglo da gurne u recesiju.\nFranak je danas blago skočio u odnosu na evro i dolar posle saopštenja odluke centralne banke o tome da monetarnu politiku zadrži nepromenjenom.\nU centralnoj gradskoj zoni u Velikom Gradištu gradiće se stambeno-poslovna zgrada\nZašto je prvi kondominijum na Novom Beogradu van konkurencije\nJedan od najređih dijamanata ide na aukciju: Mogao bi da dostigne 30 miliona dolara\nšvajcarska banka jak švajcarac švajcarac kurs švajcarska ekonomija recesija švajcarska


Mladi češće posežu za čašom alkohola – Sigma Solutions\nAlkohol Banja Luka Istraživanje\nMladi češće posežu za ča� ...\nBANJALUKA – U konzumaciji alkoholnih pića u Srpskoj prednjače mlađe osobe, dok se za upotrebu cigareta radije odlučuju građani srednjih godina, a zabrinjavajući je podatak da čak pet odsto građana sedmično popije i do 14 alkoholnih pića.\nPodaci su ovo online istraživanja Agencije za istraživanje javnog mnjenja “Sigma Solutions” iz Banjaluke, koje je rađeno krajem maja na 1.246 građana Srpske, a najviše ispitanih građana bile su žene, dok se starosna struktura ispitanika kretala od 16 do 86 godina.\nKako su naveli u ovoj agenciji, cilj ovog istraživanja je bio da se utvrdi koliko građani RS popiju pića u toku sedmice te koliko ispuše cigareta dnevno.\n“Kada govorimo o konzumaciji alkohola, oko 44 odsto građana ne konzumira alkohol, od četiri do sedam pića pije oko 15 odsto građana, a 12,4 odsto građana pije više od sedam pića sedmično”, rekao je za “Nezavisne novine” Strahinja Dimitrijević, direktor Agencije “Sigma Solutions”.\nOn je dodao da je posebno zabrinjavajući podatak da je oko pet odsto ispitanika navelo da je u toku prethodne sedmice popilo više od 14 alkoholnih pića.\nIstraživanje “Sigma Solutionsa” pokazalo je i to da žene manje konzumiraju alkohol od muškaraca.\n“Oko 50 odsto žena i jedna trećina muškaraca naveli su da nisu konzumirali alkohol u prethodnoj sedmici”, kazao je Dimitrijević.\nPrema podacima istraživanja, oko 15 odsto žena i 40 odsto muškaraca navelo je da je popilo više od sedam pića u toku sedmice.\nDimitrijević je naveo da podaci istraživanja ukazuju na to da mladi konzumiraju alkohol u većim količinama nego stariji građani.\n“Oko trećine mladih do 24 godine navelo je da nije popilo niti jedno piće prošle sedmice, dok, sa druge strane, to navode preko dvije trećine građana starijih od 65 godina”, rekao je Dimitrijević.\nDodao je da je 37 odsto mladih navelo da je popilo više od četiri pića u toku prošle sedmice, dok je to učinilo 14 odsto penzionera.\nKada je u pitanju konzumacija duvanskih proizvoda, istraživanje Agencije “Sigma Solutions” pokazuje da oko 70 odsto građana Republike Srpske ne konzumira duvan. Nadalje se u rezultatima istraživanja navodi da je neznatno više žena, 71,7 odsto, nego muškaraca, 65,5 odsto, koje ne uživaju u duvanskom dimu.\nZa razliku od konzumacije alkohola, gdje prednjače osobe u ranim dvadesetim, najveći procenat konzumenta duvanskih proizvoda je među populacijom od 35 do 65 godina.\n“Oko 40 odsto građana ove starosne kategorije izjasnilo se da koristi duvanske proizvode, dok je manji procenat, 30 odsto, konzumenata među populacijom starijom od 65 godina”, naveo je Dimitrijević.\nDodao je da je, uzevši u obzir ove rezultate, potrebno intenzivnije raditi na prevenciji konzumacije ovih proizvoda.\n“Ako se uzme u obzir koje se sve bolesti razvijaju zbog pretjerane konzumacije alkohola i cigareta, jasno je da je potrebno intenzivnije raditi na prevenciji, posebno u dječijem i adolescentskom periodu”\nrekao je za “Nezavisne” Dimitrijević.\nIstakao je da je neophodno razmišljati i u pravcima pristupa određenim ciljnim grupama, kao i o definisanju novih kanala komuniciranja.\n“Sigma Solutions” iz Banjaluka je agencija za istraživanje tržišta, javnog mnjenja i strateško komuniciranje, koja posluje na teritoriji BiH.\nU Agenciji je angažovan veći broj profesionalaca, prije svega psihologa i stručnjaka za medije, koje odlikuju stručnost i lični kredibilitet, a koji se u svom radu pridržavaju svih standarda poslovanja i važećih etičkih normi.\nVakcinacija protiv kovida-19\nvakcinisanih do kraja maja\nplanira da se vakciniše\nne planira da se vakciniše\nPrema rezultatima prethodnog istraživanja Agencije “Sigma Solutions”, 48,2 odsto ispitanika izjasnilo se pozitivno u vezi s pitanjem vakcinisanja protiv kovida-19.\nVelika je i brojka od 38,8 odsto onih koji su protiv i koji su rekli da ne planiraju da se vakcinišu. Do kraja maja ove godine svega 13 odsto ispitanika navodi da su već vakcinisani.


Startovao pilot projekat – pretplatom do BMW automobila - Auto Republika\nBMW se pridružuje ostalim proizvođačima automobila koji vrše ispitivanje poslovnog modela sa uslugama pretplate na vozila. Pilot program će otpočeti ove nedelje u Nešvilu, SAD.\nKlijentima je omogućeno da se pomoću aplikacije, počev od jučerašnjeg dana, registruju za uslugu koja je nazvana “Access by BMW”. Isporuke vozila za registrovane klijente će biti organizovane u prvoj nedelji maja. Kompanija Clutch Technologies iz Atlante je obezbedila aplikaciju, a lokalni diler Sonic Automotive BMW of Nashville će upravljati flotom vozila, odnosno brinuće o održavanju i isporuci klijentima.\nIako trajanje pilot programa nije unapred vremenski ograničeno, pretpostavka je da će potrajati duže vreme, prema rečima Jana Smita, prvog čoveka sektora BMW Group Financial Services za region Amerike.\n“Ovo je deo procesa razvoja održivog poslovnog modela,” rekao je Smit. “Mnogi su poslovni modeli isprobavani tokom prethodnih par godina. Bilo je čak ideja i u pogledu formiranja kluba kupaca. Videćemo hoće li biti uspešni ili ne. Želimo da budemo sigurni, da što god budemo radili ovde, da to bude održiva ideja.”\nSa ovim eksperimentom se počelo zbog zapaženog interesovanja kupaca za ugovore koji nisu dugoročnog karaktera, sa unapred definisanom i fiksnom ratom otplate, navodi dalje Smit.\nAccess by BMW je namenjen bogatijoj klijenteli koja je spremna da plati visoke mesečne iznose za pruženu uslugu. U ponudi su dva nivoa pretplatničkog odnosa: Legend i M. U prvom paketu, klijenti mogu da dobiju uslugu koja na mesečnom nivou košta 2.000 američkih dolara. Paket obuhvata BMW vozila: serija 4 (kupe i kabriolet), M2, X5 i serija 5, uključujući i dostupne plug-in hibridne verzije. Trenutno najskuplji (3.700 dolara) “M” paket uključuje najsnažnije verzije iz game: M4 kabriolet, M5, M6 kabriolet, X5M, kao i X6M. U kasnijoj fazi pilot projekta će biti definisano više paketa, uključujući i onaj koji podrazumeva trošak pretplate niži od 2.000 dolara, objasnio je Smit.\nU cenu paketa su uključeni troškovi održavanja vozila, osiguranje, kao i pomoć na putu. Ne postoji limit u pogledu toga koliko puta u toku meseca, klijent može da zameni vozilo za neko drugo iz istog paketa. Rok za vraćanje vozila, takođe nije fiksiran. Kupci se mogu odlučiti i za pretplatu koja se odnosi na samo jedan mesec. Pređena kilometraža nije ograničena.\n“To je ono što nas zaista uzbuđuje: Iz ugla kupca, ukoliko postavite bilo kakav uslov, vi ste već kreirali barijeru za proširenje saradnje,” rekao je Smit. “Kako se priča bude razvijala, tako ćemo sticati nova iskustva i prilagođavati se. Videćemo na šta će ovo da izađe. Ali trenutno, ovo je potpuno otvorena i fleksibilna platforma.”\nUključenost u ceo angažman od strane dilera je ključna u ovom test periodu, rekao je Smit. BMW Nešvil će biti plaćen za svaku pojedinačnu uslugu koju bude pružio klijentima. Isporuka ili pregled vozila će biti, pretpostavljamo karakteristične usluge. Smit nije želeo da detaljnije priča na temu nakanade dileru. Konkretan diler će biti prvi koji će imati priliku da konkretno vozilo iz pilot projekta i proda, kada ono završi karijeru u pretplatničkom test programu.\n“Dileri moraju da imaju veru da će im ovaj poduhvat doneti održivi rast, a što će dovesti do toga da spokojno nastave da budu deo ove poslovne priče,” rekao je dalje Smit. “Veoma, veoma nam je važno da dileri budu potpuno posvećeni razvoju ideje, baš kao što smo i mi, i da zajedno prosperiramo.”\nSonic i BMW su se bavili razvojem pilot projekta oko pola godine, rekao je Džef Dajk, potpredsednik kompanije Sonic. Prodajni salon u Nešvilu je jedan od ukupno petnaest prodajnih centara za BMW vozila, kojima upravlja Sonic, na teritoriji SAD.\n“Najveća smo kompanija, poslovna grupacija koja se bavi maloprodajom BMW vozila na teritoriji SAD. Dakle, BMW je izuzetno značajna marka za nas,” rekao je Dajk. “Smatramo da je ovaj projekat rezultat idealnog spoja.”\nMaloprodavac, peti po veličini u Americi, analizirao je planove pretplate tokom prethodne dve godine. Dajk prognozira da će pretplatnički programi biti u ekspanziji u budućnosti.\n“Na ovaj pilot projekat posmatramo kao na još jedan način da klijentima obezbedimo kvalitetnu uslugu,” rekao je Dajk. “Naša kompanija nije angažovana samo na prodaji automobila. Želimo da kupcima pružimo nezaboravno iskustvo koje ne mogu da dožive na drugim mestima. Stoga, ovu ideju smatramo idealnom za naš dugoročni razvoj, i ispunjenje misije.”\nDajk predviđa da će ovo biti profitabilan projekat.\n“Sve što je dobro za kupca, za nas znači da moramo da pronađemo način da ispunimo taj cilj, a da cela operacija ostane profitabilna,” dodao je on.\nSa lansiranjem ovog projekta, BMW se pridružuje markama: Cadillac, Porsche i Volvo, koje takođe eksperimentišu sa pretplatničkim planovima. Glavni rival BMW-a, Mercedes-Benz planira da uvede u svoju ponudu, usluge pretplate u dva američka grada, počev od juna ove godine.\ntags: bmw pilot projekat bmw pretplata bmw prodaja bmw servis bmw usa izdvojeno\nprevious Alfa Romeo Giulia kupe sa 650 ks i pogonom izvedenim iz LaFerrarija\nnext Pad prodaje dizel automobila u Nemačkoj i Velikoj Britaniji


Prema njenim rečima, „promovisanje planova za stvaranje ‘velike Albanije’ grubo protivreči odredbama Rezolucije 1244 Saveta bezbednosti UN i podriva stabilnost u regionu“\nMinistar spoljnih poslova Rusije Sergej Lavrov rekao je da je sa predsednikom Srbije Aleksandrom Vučićem razgovarao o situaciji u regionu Balkana, uključujući Kosovo.\nPrihvatićemo rešenje koje bude prihvatljivo za Srbiju, dodao je on.\n„Vreme je da se ispune dogovori postignuti pre mnogo godina, posebno ZSO. Očekujemo i da će Amerikanci iskoristiti svoj uticaj na Prištinu da bi se nastavio dijalog i da bi se došlo do dogovora koje bi bilo podržano u SB UN i koje bi odgovaralo našim srpskim prijateljima“, rekao je Lavrov i dodao da „Evropskoj uniji ne služi na čast što se odlaže primena postignutih dogovora“.\nInsistiraćemo na tome i prihvatićemo rešenje koje odgovara Srbiji, rekao je Lavrov i podsetio da posebna odgovornost leži na EU jer su joj UN dale mandat posrednika.\n„Mi se rukovodimo isključivo uzajamnom korišću i izbalansiranim interesima”, rekao je ruski ministar i podsetio da EU pokazuje da polaže pravo na ovaj region, kao i na neke druge u svetu.\nPitanje vakciuna nije samo političko, već i komercijalno\nŠef ruske diplomatije izjavio je da pitanje vakcina protiv virusa korona nije samo političko, već i komercijalno pitanje.\nOdgovarajući na pitanje novinara u vezi sa ruskim vakcinama i njihovom priznanju u državama EU, Lavrov je rekao da se, kada je reč o uzajamnom priznavanju sertifikata pregovori vode već dugo.\nDogovor, kazao je, nije postignut jer postoje i neki objektivni razlozi i procedure, ali evropske kolege o tome ne žele javno da govore iz političkih razloga.\nLavrov je rekao da je Rusija i dalje stava da zemlje proizvođači vakcina treba da odustanu od patentne zaštite kako bi se proizvelo što više doza.\nOn je podsetio da je taj stav predsednik Vladimir Putin izneo javno još u vreme održavanja samita G20 i taj stav i dalje važi.\nDodao je da taj ruski stav, nažalost, nije prihvaćen.\nIzvor Sputnjik, 10. oktobar 2021.\n„Izuzetno je iznenađujuće što oni dozvoljavaju takve subverzivne pozive, dok napadaju Beograd zbog njegovog opravdanog humanitarnog koncepta ‘srpskog sveta’ koji nije u suprotnosti sa međunarodnim pravom“, zaključila je Zaharova.\nNaslovna fotografija: Sergei Savostyanov/TASS\nIzvor Sputnjik, 11. oktobar 2021.\nPreporučujemoVelika AlbanijaEdi RamaKosovo i MetohijaMarija ZaharovaRezolucija 1244rešenje za KosovoRusijaSergej LavrovSrbija


VIDEO: Aston Martin DBS Superleggera Volante – ubrzanje 0-325 km/h\n4 Okt 2019 - 00:25 Video Link\n3 Okt 2019 - 23:42 Noviteti Link\nLexus IS F Sport će američkim kupcima od novembra biti na raspolaganju i u specijalnoj ediciji nazvanoj Blackline.\n3 Okt 2019 - 22:35 Video Link\nVrele Gume video: Test Mercedes A klase Sedan\n3 Okt 2019 - 22:31 Video Link\nVIDEO: Nissan GT-R R34 Skyline i R35 GT-R Litchfield\n3 Okt 2019 - 20:10 Video Link\nSnimljen električni Seat el-Born\n3 Okt 2019 - 19:08 Top secret Link\nel-Born koncept je predstavljen na ovogodišnjem izdanju ženevskog salona automobila. On, u suštini, predstavlja Seatovu verziju VW ID.3 kompaktnog električnog hečbeka.\nVIDEO: Dnevnjak i Polovni automobili u epizodi "Cenkanje"\n3 Okt 2019 - 19:04 Video Link\nVIDEO: Dodge Challenger Hellcat Redeye vs Chevrolet Camaro ZL1 1LE\n3 Okt 2019 - 17:51 Video Link\nTesla Model 3 je prošlog meseca bio najprodavaniji automobil u Holandiji\n3 Okt 2019 - 16:43 Vesti Link\nHolandija je uz Norvešku najdalje stigla u implementaciji električnih automobila, a ovo je najbolji dokaz. Pogađate, radi se o Tesli Model 3 koja je postigla još jedan uspeh. Naime, tokom septembra Holanđani su kupili 5.768 primeraka najjeftinije Tesle, čime su s trona potisnuli osetno jeftiniji VW Polo. I tu nije kraj jer je Tesla u septembru postigla dvostruki uspeh i ujedno bila najprodavanija marka.\n3 Okt 2019 - 16:22 Video Link\nVIDEO: Cupra Ateca promocija na krovu Expo Porte de Versailles Parc des Expositions centra u Parizu\n3 Okt 2019 - 16:13 Video Link\n* Cupra Ateca ima 300KS, a za volanom je bio novi brend ambasador Mattias Ekström


European Union and Other Demons - Unbearable Lightness of European Integration - Move.Link.Engage Conference\nEuropean Union and Other Demons - Unbearable Lightness of European Integration\nOnima koji se interesuju za evropsku budućnost Srbije sigurno nije promaklo novo istraživanje Ministarstva za evropske integracije o evropskoj orijentaciji građana Srbije. Iako istraživanje pokazuje trend povećanja podrške pristupu Srbije EU, čak i površna analiza podataka u njemu predstavljenih ukazuje da se i dalje suočavamo sa suštinskim nerazumevanjem prirode evropskih integracije i naše uloge kao građana – dva činioca koji mogu značajno da uspore demokratsku transformaciji srpskog društva kroz ovaj proces.\nŠta nam kaže novo istraživanje? Ukoliko bi se sutra raspisao referendum za pristupanje Srbije EU 55% građana bi glasalo za, percepcija EU je pozitivna kod 44% građana, što potvrđuje trend rasta podrške započet u 2016. godini. Na prvi pogled izgleda dobro – ali samo na prvi. Ovo je, međutim, daleko ispod podrške koju su pokazali građani prilikom poslednjih talasa proširenja (od 66,83% građana koji su glasali za na referendumu u Estoniji do 92, 46% za na referendumu u Slovačkoj prilikom „big bang“ proširenja 2004. godine, 89,7% za u Rumuniji na referendumu održanom 2003. godine i 66,7% glasova za pristupanje Hrvatske EU na referendumu održanom 2012. godine). Velika podrška građana pristupanju jedne države EU je neophodna, pre svega, zbog potrebe da se preuzme zajednički napor i podeli odgovornost za suštinske promene (koje često mogu biti vrlo zahtevne i u prvi mah vrlo nepopularne) koje proces evropskih integracija donosi jednom društvu. Podrška velike većine građana, takođe, predstavlja nedvosmisleni dokaz da kao zajednica prepoznajemo, razumemo, delimo i primenjujemo u praksi vrednosti i standarde javnih politika i pravnih tekovina EU.\nZašto se i dalje neuspešno borimo sa shvatanjem ideje pristupanja EU i našom ulogom u mozaiku evropske integracije?\nPolitička dimenzija procesa evropskih integracija dominira u našem javnom životu. Preopterećena težinom političkih odluka koje treba doneti, ali i nepotrebnom politizacijom nekih odluka koje su već donesene, suština evropskih integracija je, u praksi, i dalje zamagljena za građane Srbije. Evropske integracije nisu cilj koji bi trebalo da se formalno nađe na nečijoj političkoj agendi već referentni okvir koji bi trebalo da ponudi održiv, u praksi proveren i dokazan, model za primenu standarda i dosezanje vrednosti neophodnih za funkcionisanje i stalni napredak jedne moderne, demokratski ustrojene zajednice. Ma koliko jednostavno zvučalo, građanima Srbije ovo nije baš najjasnije. Prema rezultatima istraživanja, baš ta EU je ključni kočničar procesa – politika stalnog uslovljavanja i ucena koju EU primenjuje prema našoj državi je za svakog četvrtog građanina uključenog u istraživanje ključni razlog koji usporava ulazak Srbije u EU. Dalje, svaki drugi građanin uključen u istraživanje smatra da bi pre država nego oni lično imala koristi od članstva u EU. Građani nam, dakle, jasno poručuju da nas EU sputava na našem putu ka toj istoj EU, a i kada prevaziđemo tu prepreku, država će imati više koristi od integracije od nas samih?!\nPristupanje EU trebalo bi da podrazumeva postepeni preobražaj Srbije u modernu evropsku državu. U tom smislu evropske integracije ne predstavljaju spolja nametnuti standard, nego model kvalitetnijeg života koji želimo da postignemo radi sebe samih. EU je, u tom smislu, partner koji je osmislio okvir i instrumente i ponudio pruženu ruku u pomoći da se primenom EU standarda i vrednosti gorepomenuti model života zaista i ostvari. Što se tiče uloge države ona predstavlja samo partnera na zajedničkoj misiji sa resursima koje smo mu poverili, sa jednim ciljem – unapređenje kvaliteta života nas kao građana i zajednice u kojoj živimo.\nViše od polovine građana uključenih u istraživanje bi glasalo za pristupanje Srbije u EU, međutim dobar deo nije spreman da se dodatno školuje, prekvalifikuje ili usavršava (43% anketiranih), da još neko vreme živi nezadovoljavajućim životnim standardom (44%) da izmeni svoje dosadašnje životne (36%) i radne navike (40%). Ovakav stav građana Srbije je poguban ako imamo u vidu sledeće činjenice:\nGrađani Srbije su, u proseku, manje obrazovani nego građani novih država članica Evropske unije. Obrazovni sistem se još nije prilagodio dinamičnim promenama i samim tim država ima ozbiljne probleme sa obrazovnim ishodima.\nSrbija ima najnižu ukupnu stopu zaposlenosti u Evropi (55% stanovništva starosti 15-64 godine u poređenju sa 67% u EU28), uz veliko broj radnih mesta koja su niskog kvaliteta (skoro četvrtina od ukupnog broja zaposlenih) i kvantiteta.\nRelativno siromaštvo je među najvećim u Evropi (25% ljudi u Srbiji zarađuje manje od 60% prosečne zarade, a skoro pola miliona ljudi živi ispod konzervativno određene granice siromaštva u 2016. godini)\nSrbija je već par godina unazad, prema istraživanjima Eurostata, u vrhu (ako ne i na prvom mestu) država sa najvećim socijalnim razlikama u Evropi.\nLogika evropske integracije je za nas istovremeno laka za razumevanje i nepodnošljivo bolna za primenu – želimo u EU, ali nećemo da preuzmemo odgovornost za sopstveno (ne)delovanje, prepoznajemo sve prednosti i koristi, ali nismo spremni da unapređujemo sebe i menjamo svoje radne i životne navike, ne pristajemo na ovako loš kvalitet življenja, ali ne želimo da shvatimo i učinimo nešto da bi se on popravio.\nDok se ovakav pristup ne promeni, ne možemo očekivati i suštinsku integraciju u EU. Na stranu to što se ta ista EU nalazi u vrtlogu krize sa previše otvorenih pitanja i premalo jasnih odgovora. To je neka druga priča kojoj mi, takođe, trebamo dati pečat. Hajde da se, za početak, fokusiramo na nas same – to je nešto što možemo da menjamo sa mnogo većim stepenom izvesnosti i vere u konačan uspeh.\nAutor: Vladimir Pavlović, savetnik za javne politike, Beogradska otvorena škola\nPreuzeto sa sajta European Western Balkans\nCopyright © 2019 Belgrade Open School.


"Vensi" preuzima upravljanje aerodromom, cilj 10 miliona putnika - Izazov\n„Vensi“ preuzima upravljanje aerodromom, cilj 10 miliona putnika\nRadio-televizija Srbije 13. februara 2019. 12:10\nKoncesija aerodorma "Nikola Tesla" data je francuskom "Vensiju" na 25 godina. Ukupna dobit za državu je oko milijardu i po evra, od čega je preko 700 miliona investicija u nove kapacitete aerodroma. Prošle godine ukupno je naš aerodom opslužio 5,6 miliona putnika, a pretpostavlja se da će novim investicijama taj kapacitet biti dignut na skoro 10 miliona putnika.\nUgovor koji je objavila grčka "Terna" pokazuje da ce najveća ulaganja biti u aerodromsku pistu, gde će se pored postojece od 3.400 metara graditi još jedna pista od 3,5 kilometara, nove rulnice i preko 50 hiljada kvadrata za prijem i otpremu aviona.\n"Vi znate da je 22. decembra kompanija Vensi počela sa upravljanjem, a aerodromu Nikola Tesla izvršena je uplata od 501 milion evra, taj novac na računu preduzeća Aerodrom Nikola Tesla ad.Beograd. To je kompanija koja će nastaviti u admistrativnom smislu rad", kaže Zoran Ilić, pomoćnik ministra za saobraćaj.\nU resornom ministartsvu kazu da je naša koncesija mnogo bolja od onih u okruženju.\nZoran Ilić kaže da je Slovenija prodala svoj aerodrom trajno poput komada robe ili neke opreme, a Hrvatska je dala ne preko 30 godina aerodorom u Zagrebu – svoj glavni aerodorm, samo zarad toga da neko napravi putnički terminal od pet miliona putnika.\n"Za razilku od njih, Srbija je dobrom pripremom, dobrim radom stručnih službi i izuzetno dobrom promocijom uspela da kroz jedan regularan međunarodni tender, praktično dobije izvanredne uslove od strane budućeg konesionara", kaže Ilić.\nU planu je takođe izgradnja novih parkirališta sa 2.400 parking mesta, zatim izgradnja trotoara, kao i objekata za odlaske i dolaske, izgradnja dodatnog puta za kretanje vozila dužine 3.500 metara, sistema za odvod kišnice, nabavka statičke signalizacije, osvetljenja i ČTV sistema.


Oskarovac otvara Međunarodni festival animiranog filma „Banjaluka 2018“\n14. sep 2018 722\n„Zagreb film“ biće predstavljen sa programom koji priređuje Bajko Hromalić, izborom šezdesetak kratkih mini - filmova nastalih u zlatnom periodu Zagrebačke škole animiranog filma.\nBiće izloženi i crteži Zdenka Gašparevića iz „Satiemanija“, koji je proglašen za jedan od pet najznačajnijih animiranih filmova u istoriji. Banjalučka publika imaće priliku da vidi i crteže Zlatka Boureka, Borivoja Dovnikovića Borde, Nedeljka Dragića, Zlatka Grgića, Ante Zaninovića...\nOvaj film će prikazivanjem na Festivalu u Banjaluci imati svoju bosansko - hercegovačku premijeru.\nKnjiga „Američki animirani film do 1941. godine“ profesora istorije filma sa zadarskog univerzitea Rajka Petkovića, predstavlja istorijski presjek razvoja američke animacije, od njenih početaka, uspostavljanja studijskog sistema, do velikog štrajka u diznijevim studijima. „Subverzivni animirani filmovi“ Srađana Radakovića, reditelja i profesora na Akademiji umjetnosti iz Novog Sada, predstavlja presjek malo poznate produkcije animiranog filma nastalog u porodukciji „Neoplanta film“ iz Novog Sada, nastalih u periodu 1969 – 1981. godine, u kojoj su stvoreni neki od najznačajnijih srpskih animiranih filmova u režiji Borislava Šajtinca („Nevesta“, 1971., „Nije ptica sve što leti“, 1970., „Iskušenje“, 1971...). Promocija ove knjige biće popraćena projekcijom šest animiranih filmova „Neoplanat filma“.\nTagovi: Međunarodni festival animiranog filma „Banjaluka 2018“\nSmotra folklora 19. aprila u dvorani „Obilićevo“


OPŠTA TUČA: Frakcije navijača BiH izazvale nerede u Zenici (VIDEO) - Fudbal, Regioni, Reprezentacija\nHotSport»Fudbal, Regioni, Reprezentacija»OPŠTA TUČA: Frakcije navijača BiH izazvale nerede u Zenici (VIDEO)\nAleksandar Ilić| 2019-10-13T00:03:32+01:00\t13. okt 2019. 0:02|0 komentara|HotSport\nFudbaleri Bosne i Hercegovine na pragu su toga da učine nemoguće i nakon što su ih svi otpisali se vrate u borbu za mesto na Euro 2020. Ipak, najmanje se danas pričalo o utakmici.\nKako prenosi portal Avaz.ba navijači BiH ‘BH Fanatikosi‘ izazvali su incident u Zenici ispred šoping-centra kada su se obračunali sa drugom frakcijom ‘Ljuti Krajičnici’.\nNavodno su eskalaciju nasilja sprečili radnici agencije za obezbjeđenje, koja radi u krugu šoping-centra, kao i da su u međuvremenu intervenisali i timovi Ministarstva unutrašnjih poslova Zeničko-dobojskog kantona.\nU sukobu su korišteni i metalni čunjevi koji se nalaze ispred šoping centra. u svega pola sata dogodile su se dve tuče u kojima su, navodno, incident izazvali momci koji na sebi imaju obeležja “BH Fanatisosa”. Tuču navijača pogledajte OVDE\nTAGOVI: Bosna i Hercegovina, Bilino polje


Vesti online / Svet / / Uz strune slave istoriju\nUz strune slave istoriju\nEtno-guslarsko veče Đorđija Koprivice održano je krajem protekle nedelje u Srpskom kulturnom centru u Ofenbahu.\nGuslarsko veče u SKC\nNajtrofejniji guslar na svetu se pred brojnim obožavaocima predstavio opusom epskih pesama, a kao iznenađenje, publici su predstavljena dva velika talenta i nove nade srpske etno-muzike njegova deca Jelena i Ognjen.\n- Blizanci Jelena i Ognjen, napunili su 13 godina, zajedno pevaju etno-muziku. Na njihovom repertoaru su kosovske, izvorne pesme iz Crne Gore, Hercegovine i sa Romanije. Ognjen peva uz gusle, dok je Jelena samostalni interpretator. Oni nastavljaju guslarsku tradiciju i naše običaje, jer svi ljudi sveta uče svoju istoriju, a mi svoju istoriju pevamo uz gusle. Obećao sam Jeleni i Ognjenu, da ako budu imali u školi sve petice, da ću da ih povedem na turneju - kaže ponosni otac Đorđije Koprivica koji je do sada više puta gostovao u Frankfurtu, a Ofenbah je prvi put čuo ovog virtuoza na guslama.\n- Guslarsko veče za pamćenje. Gost je bio naš narodni guslar kojeg svi zovemo Đoko, o njemu se sve zna. Publika prava. Ovako lepo druženje treba bar nekoliko puta godišnje da se organizuje. To je ta naša usmena književnost koja se zadržala do današnjih dana na području današnje Crne Gore i Hercegovine, zahvaljujući umetnicima kakav je Đorđije Koprivica, mada imamo mi i još nekoliko dobrih guslara - kaže Vojo Jestrović iz Darmštata.\n- Ovo je bitno za publiku koja je ovde, ali i za srpsku kulturu. Guslanje i epska pesma su više pogled na život, na čojstvo. To je više filozofija nego što je muzika. To je razgovor, to je više nego muzika - kaže Dragan Jeftić.\nNEMAČKA Posete koje život menjaju\nNEMAČKA Harmonika spaja Srbiju i Bavarsku


Sa sednice gradskog štaba za vanredne situacije\nponedeljak, 26. oktobar 2015. 12:31h\nTreća redovna sednica Gradskog štaba za vanredne situacije grada Pančeva održana je u petak, 23. oktobra u Gradskoj upravi.\nNa dnevnom redu sednice Štaba za vanredne situacije bila je priprema za zimski period 2015/2016. godine Grad Pančevo\nNa dnevnom redu bila je priprema za zimski period 2015/2016. godine.\nSednicu je otvorio i njome rukovodio komandant Gradskog štaba za vanredne situacije grada Pančeva, gradonačelnik Saša Pavlov.\nZahvalio bih se na saradnji svima, pre svega vojsci, MUP-u i našim velikim privrednim sistemima "Azotari", "Rafineriji", "Petrohemiji", na njihovim vrlo značajnim ulogama i doprinosu u svim vanrednim situacijama koje smo imali, a imali smo ih dosta u prethodnom periodu. Nadam se i siguran sam da i dalje postoji spremnost na ovakvu vrstu saradnje, poručio je gradonačelnik Saša Pavlov.\nČlanovi Gradskog štaba za vanredne situacije izvestili su prisutne o stepenu pripremljenosti preduzeća na osnovu njihovog delokruga i zaduženja.\nGrad poseduje Plan zaštite, kako od poplava, tako i od snega i snežnih nanosa i, kako je istakao šef Odeljenja za odbranu i VS Gradske uprave Pančevo Miodrag Milošević, Grad ima izuzetno dobru saradnju sa svim javno-komunalnim preduzećima, kako na nivou grada, tako i u naseljenim mestima.\nKada je reč o poslovima u vezi sa odbranom od poplava, Grad je nabavio 5.000 džakova i 360 kg folije. Pančevo je, takođe, u proceduri dobijanja gradskog Situacionog centra. Kragujevac je za sada jedini grad na nivou republike koji ima ovakav centar, dok Pančevo ulazi u prvu fazu njegovog formiranja. Druga faza odvijaće se u prvoj polovini 2016. godine. Osnovni zadatak centra biće praćenje situacije na terenu, prikupljanje i obrada podataka i njihovo prosleđivanje subjektima koji treba da reše nastali problem, čime se vremenski maksimalno skraćuje.\nZaključci sa sednice su sledeći:\n1. Izvršeno je ažuriranje Operativnih planova JKP na teritoriji grada Pančeva za odbranu od snega i snežnih nanosa za 2015/2016. godinu i definisane su potrebe, zadaci, rokovi i izvršioci.\n2. Ukoliko bude potrebno, održaće se neophodan broj sastanaka kako bi se blagovremeno rešili eventualno nastali problemi.\n3. Predlaže se formiranje radne grupe za sagledavanje stanja kanalske i kišne mreže na teritoriji grada Pančeva u sastavu: Dragan Grujičić, član Gradskog veća zadužen za stambeno-komunalnu oblast, Aleksandar Radulović, direktor JKP-a "Vodovod i kanalizacija" i Nedeljko Popović, koordinator TC VDP "Tamiš Dunav" Pančevo.\n4. Koordinaciju će vršiti Odeljenje za odbranu i vanredne situacije Gradske uprave Pančevo u saradnji sa Gradskim štabom Pančevo.


Mionica uklanja divlje deponije, gradi reciklažno dvorište, kanalizaciju, prečistače... | Kolubarske\nPotpisinici ugovora u Ministarstvu za zaštitu životne sredine (foto: Ministarstvo za zaštitu životne sredine )\n- Zahvaljujući podršci Ministarstva i ministarke Vujović, izvršićemo sanaciju divljih deponija koje su veliki izvor zagađenja i pretnja za život i zdravlje ljudi na području naše opštine. Nakon saniranja postojećih deponija preduzećemo preventivne aktivnosti kako ne bi došlo do stvaranja novih – rekao je Janković.\nMionica je ove godine od Ministarstva za zaštitu životne sredine dobila blizu 15 miliona dinara. Uz podršku Ministarstva od 10,5 miliona dinara u septembru počinje gradnja linijskog parka kod reke Ribnice, koji će biti nova turistička atrakcija. A ministarstvo će finansirati i gradnju reciklažnog dvorišta koje će opštini omogućiti da kompletno smeće sa svoje teritorije pretvori u finansijski potencijal i zaradu. Sav otpad će biti recikliran i pretvaran u sirovinu za reciklažnu industriju, koja će je od reciklažnog centra u Mionici otkupljivati po tržišnim cenama. Otpad iz reciklažnog dvorišta u Mionici završavaće i u Regionalnom reciklažnom centru "Kalenić", čiju gradnju je najavila ministarka Irena Vujović, koja je rekla da je centar "Kalenić" prvi od osam modernih regionalnih centara za upravljanje otpadom u čiju gradnju će država u narednom periodu uložiti 100 miliona evra.\n- Reciklažno dvorište i regionalna deponija omogućiće dvostruku korist za Mionicu i Mioničane. Najvažnije je što ćemo se na kvalitetan, i ekološki prihvatljiv način rešiti kompletnog otpada, a sa druge strane, umesto da nam predstavlja problem, i izaziva zagađenje životne sredine, otpad će se pretvoriti u zaradu, koja će nam omogućiti da obezbedimo dodatni novac za finansiranje ključnih projekata za našu opštinu, i za naše Mioničane. Izuzetno je važno što se Ministarstvo za zaštitu životne sredine opredelilo da ovaj projekat realizuje baš u Mionici. To je potvrda dobre saradnje koju ostvarujemo s Vladom Srbije - rekao je Boban Janković predsednik opštine Mionica.\n- Gradiće se dva prečistača otpadnih voda u Mionici i Banji Vrujci i 10,5 kilometara kanalizacije. Mionica je deo velike zelene agende Srbije, i to je izuzetno važno za naš dalji razvoj. Vlada Srbije je podržala veliki broj projekata i možemo bez ustezanja reći da je ovo godina investicija za Mionicu – rekao je predsednik Mionice Boban Janković.


VojvodinaCafe - Zvezda pobedila Vojvodinu posle spornog penala\nZvezda pobedila Vojvodinu posle spornog penala\nVest objavljena: 07.03.2018 23:49\nFudbaleri Crvene zvezde pobedili su Vojvodinu 2:1 (1:0) na gostovanju u Novom Sadu, posle sporne odluke sudije Jovana Šegrta u završnici meča. Meč je rešen u 84. minutu golom rezerviste Bena iz penala koji je Šegrt dosudio posle duela Mesarovića i Radonjića u kaznenom prostoru Vojvodine. Fudbaler Zvezde je pao na gol-aut liniji posle blagog kontakta, prethodno se i okliznuo, a sve posle driblinga posle koga ne bi stigao do lopte pre igrača domaćeg tima.\nŠegrt je ipak bez razmišljanja pokazao na belu tačku, a Zvezda je stigla do važne pobede i zadržala 14 bodova prednosti u odnosu na najvećeg rivala Partizan.\nCrveno-beli su poveli već u drugom minutu, posle prvog napada na meču su izborili korner, Radonjić je loše centrirao, ali lopta stiže do Jovičića koji snažno šutira sa ivice kaznenog.\nRockov brani, ali odbija loptu na samo nekoliko metara ispred sebe, gde je najprisebniji bio kapiten Zvezde Donald Mičel koji je ubacuje u mrežu.\nU nastavku meča Vojvodina preuzima inicijativu, ali preti golu Zvezde uglavnom udarcima sa distance. Prvu pravu gol šansu domaćini su imali u 71. minutu, kada je Mihajlović loše zahvatio loptu prilikom zicera sa pet metara.\nIpak, samo dva minuta kasnije Vojvodina stiže do zasluženog izjednačenja. Upravo je Mihajlović pokrenuo brzu kontru, u nastavku akcije ga je Arsić tražio u kaznenom, nije uspeo da šutira pored Rodića, ali se lopta odbija do Nigerijca Ezea koji snažnim udarcem sa desetak metara uspeva da savlada Borjana.\nUsledila je serija izmena oba trenera, bez uzbuđenja ispred dva gola, sve do pomenutog 83. minuta i odlučujućeg momenta meča.


Naslovna » Izlasci » Muzika » Koncerti » Orthodox Celts u SKC-u, 17. marta\nAh Neša 2. mart 2014. Koncerti Komentari su isključeni na Orthodox Celts u SKC-u, 17. marta\nVrhunski izvodeći tradicionalnu irsku muziku i kombinujući je sa rock elementima Orthodox Celts će i ovog puta stvoriti neverovatno veselu i uzavrelu atmosferu. Na našim prostorima oni su bez sumnje najkvalitetniji izvođači ovog muzičkog žanra i iz godine u godinu osvajaju sve veći broj fanova.\nOve godine Kelti će premijerno izvesti pesme sa novog albuma među kojima je i pesma Save Me za koju se trenutno snima video spot. Pripremili su i veliko iznenađenje za svoju najverniju publiku tako da je neophodno pratiti njihovu Facebook stranicu, a posebno u poslednjih sedam dana pred koncert gde ih svakodnevno čekaju brojna iznenađenja.\nUlaznice po ceni od 1.150 dinara u prodaji su na blagajni Studentskog kulturnog centra kao i na prodajnim mestima Eventima. (danubeogradu.rs)\nTagovidub izlasci koncerti muzika ortodox celts skc vesti\nPrethodni Cirque Eloize u Sava centru 26. i 27. aprila\nSledeći Prvi turisti kreću Putevima Tesle kroz Srbiju


BiH može oduzimati imovinu kriminalcima | Portal 072info\nBiH može oduzimati imovinu kriminalcima\n25/04/2014 25/04/2014 u 14:57\nProvođenjem projekta Evropske unije, vrijednim sedam miliona eura, u BiH je stvoren pravni temelj da kriminalci gube imovinu zarađenu krivičnim djelima i država je prvi put izradila procjenu prijetnji od teškog i organizovanog kriminala.\nPrema ocjeni otpravnika poslova Delegacije EU u BiH Holgera Šredera, ovo su samo neki od rezultata dvogodišnjeg projekta “EU podrška provedbi zakona”, koji je počeo u maju 2012. godine i nedavno je okončan.\n“Projekat je imao dva cilja: prilagođavanje EU standardima u oblasti sigurnosti i pravosuđa i uspostavljanje partnerstva institucija EU s agencijama za provođenje zakona unutar BiH”, rekao je Šreder, dodavši da je utvrđene standarde o oduzimanju nelegalno stečene imovine sada neophodno “uvesti” u zakonodavstvo BiH.\nKorisnici dvogodišnjeg projekta, kojeg je EU finansirala putem Instrumenta za pretpristupnu pomoć (IPA), bile su 21 agencija za provođenje zakona BiH, entiteta, kantona i distrikta Brčko.\nJohana Mikl Lajtner, ministar unutrašnjih poslova Austrije, čija je zemlja predvodila konzorcij za provođenje projekta, ocijenila je da su zajednički standardi i metodi policijskog rada neophodni za efikasnu borbu protiv trgovine ljudima, terorizma, pranja novca i šverca droge.\nFahrudin Radončić, ministar sigurnosti BiH, napomenuo je da je glavni cilj projekta bio pružanje pomoći BiH kako bi ispunila evropske standarde u oblasti provođenja zakona.


Na društvenim mrežama je objavljena fotografija devetorice dječaka uzrasta od sedmog do devetog razreda Prve osnovne škole u Srebrenici, na kojoj su sa šubarama i uz podignuta tri prsta i natpisom “četnici”.\n-Sigurnost sve djece za vrijeme boravka u školi i njihova zaštita je prioritet svake obrazovne ustanove u RS – navodi se u saopćenju Odjeljenje za odnose sa javnošću Ministarstva prosvjete.\n-Fotografija je nastala u vrijeme kada su se učenici pripremali za školsku priredbu, bez prisustva nastavnika. Učenici su nosili srpsku narodnu nošnju kao izraz tradicije i kulture našeg naroda – tvrdi se u saopćenju.\n-Sporna fotografija objavljena je sa privatnih instagram naloga trojice učenika u popodnevnim satima, u vrijeme kada nisu bili u školi. Dakle, spomenuta scena sa fotografije nije bila dio zvanične priredbe upriličene povodom školske slave svetoga Save – dodaju iz Ministarstva prosvjete i kulture.\nUklonjena minobacačka granata\nUdruženja žrtava pisala crnogorskim vlastima: Genocid u Srebrenici je dokazan


Matijašević za predsjednika, Vujičić smijenjen, Popović se povukao\nPetak, 10.08.2018., 13:49 Srijeda, 13.03.2019., 14:44\nIako najavljena kao svojevrsni treći blok u Srpskoj, koalicija “Za Republiku”, koju su prije oko tri mjeseca ozvaničili Darko Matijašević (SNS), Ilija Vujičić (PUP RS) i Vitomir Popović (Izvorna Srpska), danas više ne postoji.\nOdluka da 7. oktobra izađu sa zajedničkim listama potpisana je 19. aprila, o čemu je SrpskaCafe pisala u tekstu “RS ide u pogrešnom pravcu, alternativa je nužna“, a tada je najavljeno da se intezivno razgovara sa još tridesetak političkih subjekata, a da će se odluke ko će im se u međuvremenu pridružiti donositi u narednom periodu. Krajem juna saopšteno je da im se pridružuje i pokret “Snaga naroda” na čelu sa Aleksom Milojevićem.\nRaskol i povlačenje PUP-a\nNajavljeno je da će ova koalicija imati i kandidate za dvije najznačajnije funkcije, predsjednika Srpske, gdje se zvanično spominjalo ime bivšeg prvog čovjeka RS Nikole Poplašena, te srpskog člana Predsjedništva BiH, koje je “ciljao” Matijašević, bivši ministar unutrašnjih poslova RS i novopečeni šef “udruženih naprednjaka”, opcije koja je objedinila pet naprednjačkih frakcija.\nMeđutim, nepunih mjesec dana nakon potpisivanja pomenutog sporazuma, stvari kreću nepredviđenim tokom. Ilija Vujičić, dotadašnji predsjednik Partije ujedinjenih penzionera RS biva smijenjen sa funkcije stranačkog šefa, a prema odluci Predsjedništva stranke za njegovog nasljednika postavljena je Vinka Pušonja.\n– Razlog za smjenu Vujičića je sporazum o formiranju koalicije “Za Republiku”, a koji je Vujičić potpisao bez saglasnosti Predsjedništva ove partije. Ja sam na prijedlog Pedsjedništva sazvala vanrednu sjednicu Glavnog odbora, zato što je situacija hitna. Vujičić je potpisao neki treći blok bez saglasnosti Predsjedništva i Glavnog odbora zbog čega smo Vujičića razriješili dužnosti – rekla je Pušonja koja je dodala da je “Vujičić prvo potpisao sporazum o koaliciji, a tek sedam dana nakon toga obavijestio članove stranke”.\nSa druge strane, Vujičić je tvrdio da je nezakonito smijenjen, a slučaj je završio na sudu, zbog čega je ova stranka onemogućena da samostalno učestvuje na ovogodišnjim opštim izborima.\nMeđutim, to nije spriječilo novu šeficu penzionera da pozove članstvo PUP-a da svoj glas daju kandidatima Demokratskog narodnog saveza (DNS).\nPovlačenje Izvorne Srpske\nPočetkom ove sedmice, Izvorna Srpska koju predvodi bivši dekan banjalučkog Pravnog fakulteta i Ombudsman BiH Vito Popović, saopštila je da se povlači iz izborne trke, čime je koalicija “Za Republiku” i zvanično “rasformirana” a u oktobru će se okušati samo naprednjaci.\n– Izvorna Srpska neće učestvovati na predstojećim opštim izborima i povlači se iz pretkoalicionog sporazuma koji je potpisala sa Srpskom naprednom strankom. Ovakva odluka je donesena jer nije došlo do izmjene Izbornog zakona, čime je, po ko zna koji put, ostavljen prostor za manevar, krađu i kupovinu glasova. Ovako se izborna krađa legalizuje, a legitimni predstavnici postaju oni koji su najviše iznad zakona – istakli su iz ove stranke te dodali da je “neophodno uvesti skeniranje glasačkih listića i zabranu upotrebe mobilnih telefona na glasačkim mjestima”.\nNakon “raspakivanja” koalicije i profesor Aleksa Milojević sa svojim pokretom odlazi na drugu stranu te završava na listi Saveza za novu politiku Zorana Mastila, gdje će se okušati u trci za ulazak u Narodnu skupštinu RS.\nNaprednjaci tako prijavljuju Centralnoj izbornoj komisiji samostalan nastup na ovogodišnjim izborima, a u međuvremenu mijenjaju i najavljene kandidate za inokosne funkcije. Matijaševićevo ime se rotira sa Predsjedništva BiH na kandidata za predsjednika Srpske, dok se na drugoj poziciji pojavljuje ime Mirjane Popović, koja je kandidat za funkciju u Sarajevu.\nIme Nikole Poplašena iščezava, te se on neće naći na glasaškim listićima 7. oktobra. Da će biti kandidat za predsjednika Srpske govorilo se i pred Opšte izbore 2014. godine ali ni tada, kao ni ove godine, do toga nije došlo.\nSNSIlija VujičićDarko Matijaševićizbori u bihNikola Poplašenvitomir popovicPUP RSizvorna srpskaAleksa Milojević


Moram da vam kažem da nisam optimističan... (FOTO) - alo.rs\nVUČIĆ PRE POČETKA SASTANKA SA PUTINOM OTVORIO SVE KARTE Moram da vam kažem da nisam optimističan... (FOTO)\nAUTOR: Alo.rs/ M. I. DATUM I VREME: 04.12.2019. 13:23\nPosebno se zahvalio ruskom ministru odbrane Sergeju Šojguu za saradnju.\nPredsednik Aleksandar Vučić izjavio je, na početku razgovora sa ruskim predsednikom Vladimirom Putinom u Sočiju, da nije optimista kada je reč o postizanju konačnog kompromisnog rešenja između Beograda i Prišine. Putin je poručio da se strateško partnerstvo dve zemlje razvija, svakodnevno potvrđuje i ojačava.\nAleksandar Vučić je, obraćajući se Vladimiru Putinu na ruskom jeziku, rekao da mu je drago da se ponovo susreću i zahvalio je na vremenu koje je ruski predsednik izdvojio za susret, što je za njega lično velika čast.\n"Svaki susret sa vama ima veliki značaj za Srbiju", naglasio je Vučić, u obraćanju na početku sastanka, koji će biti nastavljen u četiri oka.\n"Ali moram da vam kažem da nisam optimističan po pitanju postizanju konačnog kompromisnog rešenja između Beograda i Prištine, ali o toj temi ćemo zajedno razgovarati", rekao je Vučić.\nAleksandar Vučić, Vladimir Putin, Foto: Printscreen\n"Gasovod kroz Srbiju skoro završen"\nVučić je, najavljujući teme o kojima želi da razgovara sa šefom ruske države, informisao Putina da je deo gasovoda "Turski tok" koji prolazi kroz Srbiju skoro završen, što je velika šansa za razvoj, i što će uticati na bolju budućnost građana.\nUkazao je da je ekonomska saradnja Srbije i Rusije sve bolja, te da robna razmena kontinuirano raste.\n"Očekujemo vas u skorije vreme da posetite našu zemlju", rekao je Vučić.\nRuskom predsedniku je uručio pismo patrijarha Irineja, koje mu je poglavar SPC lično uputio.\nEkskluzivne fotografije sa rođendana Dijane Hrkalović: Evo šta su radili Kokeza i Stepanović, a za stolom sedeo i jedan ministar!\nSrbija ponovo preuzima ključne pozicije, vraćamo ono što je odavno trebalo da bude naše!\nKokeza muljao na carini! Predsednik FSS-a satima odgovarao na pitanja, pomenut i član Kekine grupe\nOVO SU SIMPTOMI BRAZILSKOG SOJA KORONE Stručnjaci zabrinuti zbog mutacije, a ovo je razlog zbog kog se brzo širi\nProfesor Kočović govorio o policijskom času i porastu zaraženih: Naredne dve nedelje su KLJUČNE!\nIZGUBLJEN I BIČ BOŽIJI: Slavne istorijske i uticajne ličnosti čiji grobovi nikada nisu otkriveni\nKONAČNO Bitka na Košarama ušla u udžbenike iz istorije! (FOTO)\nZajednički možemo da idemo mnogo brže napred, ako se zajedno budemo borili i verovali jedni drugima!\nDOK SE BEBA RITA U STOMAKU Luna Đogani u 7.mesecu trudnoće tepa svojoj nerođenoj naslednici, emotivni trenutak podelila sa svima (FOTO)


Krivokapić: Crna Gora prirodno pripada NATO-u\nCrnoj Gori prirodno pripada da bude dio NATO-a i na taj način sigurnosno zaokruži bezbjednosno pitanje obale Mediterana od Portugala do Turske, rekao je predsjednik Skupštine Crne Gore Rankpo Krivokapić na Cetinju.\nPozivnica koju očekujemo u decembru će biti pečat na naš 21. maj–na nezavisnost i biće pobjeda stabilnosti i progresivnih politika Crne Gore, poručio je Krivokapić na sastanku Sjevernoatlantskog savjeta (NAC) kojim je predsjedavao glavni tajnik NATO saveza Jens Stoltenberg.\nKrivokapić je kazao da je posebna simbolika što se NAC sastaje sa parlamentarcima na Cetinju, mjestu gdje su se i tokom 90-ih slale poruke mira domaćoj i međunarodnoj zajednici.\n“Sa Cetinja su u tim godinama slati pozivi razuma i pružan otpor nedemokratskim i rušilačkim strukturama. Važno je podsjetiti se da je upravo NATO donio mir na prostoru Balkana. NATO je ne samo savez država, već zajednica sistema vrijednosti demokratije, vladavine prava, stabilnosti i sigurnosti", istaknuo je Krivokapić.


ŠTA će biti s BiH ako uđe ovakva kakva je u EU, niti je ona ovakva potrebna EU, niti ovakva EU treba BiH, rekao je srpski član Predsedništva BiH Milorad Dodik, gostujući u emisiji Direktno na ATV i odgovarajući na pitanje šta će biti sa BiH ako je ne prime u EU.\n- Mislim da BiH treba da se vrati na unutrašnji dogovor o nekoliko stvari i to u okviru onog izvornog Dejtona i da to održi, a da sve ovo ostalo ne funkcioniše, da sve ostalo pripada entitetima i da pokušamo još jedan novi krug ako je moguće da se zadrži taj međunarodni suverenitet BiH - rekao je Dodik.\nDodao je da ukoliko se to ne završi, onda narod treba jednog dana da izađe na referendum i donese odluku o svojoj samostalnosti.\nDodik kaže da je uveren da je vreme drugačije nego kad je pre desetak godina počeo priču o referendumu.\nOn je podsetio da je pre nekoliko dana bilo pet godina od održavanja prvog referenduma.\n- Pokazali smo da možemo, ovaj narod se mora uveriti da može da odlučuje o tome, a ne neki stranci. Nije važno koji Amerikanac dolazi na mesto ambasadora, već je važno šta je narodna volja i da li ima dovoljno karakterne lidere koji mogu da iznesu politički proces koji nije nimalo jednostavan - kazao je Dodik.\nDodik je ukazao da se proteklih 20 godina radilo na urušavanju Republike Srpske.\n- Mi nismo neke stvari dozvolili, kao što je reforma policije na što sam ponosan - jasan je bio Dodik dodajući da se nije bojao Pedija Ešdauna, a kamoli da se sada boji nekog ambasadora koji nešto najavljuje.\nKaže i da to što je neko predsednik Amerike ne znači da treba da strepi pred njim.\n- Ja sam potpuno uveren da će prostor BiH biti miran, stabilan i da će imati značajan ekonomski potencijal i razvoj kada se mi raziđemo i kada bude svako svoja mala državica u kojoj će se izvršiti potpuna demilitarizacija - smatra Dodik.\nIstakao je da nema pravo da izneveri ljude koji su glasali za njega, dodajući da mu se na neki način stavljaju mete time što su mu krenuli na porodicu.\nDodik je rekao da nikad nikom nije pretio i ponovio da je BiH neodrživa.\nMilorad Dodik RS BiH BiH i EU BiH vesti


Zynga želi da kupi OMGPOP tvorca Draw Something aplikacije — Online Tržište\nObjavio(la) admin u kategoriji Featured, Gaming, Software na dan 20. Marta 2012. / ostavite komentar\nKompanija Zynga pregovara o kupovini kompanije OMGPOP, koja je tvorac Draw Something, trenutno najpopularnije Android i iOS aplikacije.\nNeki izvori prenose da bi vrednost preuzimanja mogla biti između 150 i 250 miliona dolara ali da još ništa nije definitivno dogovoreno jer su se pojavile Japanske gaming kompanije DeNA i GREE koje su takođe zainteresovane za kupovinu kompanije OMGPOP.\nKompanija OMGPOP osnovana je 2008 godine sa početnim fokusom na društvene igrice u stilu tradicionalnih arkada igrica. Kako se web promet prebacivao na Facebook-u, tako je i OMGPOP. Kompanija se sada orijentisala na kreiranje društvenih igrica na iOS i Android uređajima.\nDraw Something aplikacija postala je ogroman hit među korisnicima, za samo 40 dana imala je 30 miliona preuzimanja. Draw Something aplikacija vodi se kao igrica slična porodičnoj igri Pictionary, trenutno je najpopularnija aplikacija sa najvećim brojem dnevno aktivnih korisnika. Draw Something preuzela je liderstvo ispred Zynga igre Words With Friends i što se tiče mobilnih i društvenih igara. Inače, Zynga je kupila tvorca igre Words With Friends, kompaniju New Toy u decembru 2010 godine, što je dalo veliki podstrek razvoju strategije za ekspanziju na mobilnom tržištu.\nOMGPOP Draw Something sada ima 12.2 miliona aktivnih korisnika dnevno dok Zynga Words With Friends ima 8 miliona aktivnih korisnika dnevno.\nOvi pregovori o kupovini pokazuje koliko brzo se stvari mogu promeniti kada jedna kompanija (tako neočekivano) napravi jedan ovako veliki hit, tada dolazi i do ovako velikih ponuda.\nTagovi: Android, aplikacija, Draw Something, iOS, kupovina, OMGPOP, preuzimanje, Zynga


Izbeglicama stanovi u zakup sa mogućim otkupom - BGnekretnine blog\nIzbeglicama stanovi u zakup sa mogućim otkupom\nKomesarijat za izbeglice, socijalni stanovi, Zakon o izbeglicama\nNovosti, Socijalni stanovi 010 Nov 2014\nIzbeglice i bivše izbeglice koje žive na teritoriji gradova/opština Kikinda, Vršac, Šid, Šabac, Bajina Bašta, Paraćin, Kruševac, Prokuplje mogu da se prijave za program zakupa stanova sa mogućnošću kupovine.\nZa socijalno stanovanje u zaštićenim uslovima bez mogućnosti otkupa u Sremskoj Mitrovici (korisnici plaćaju troškove stanovanja, ali ne i zakup), mogu da podnesu prijave i potrebnu dokumentaciju, saopštio je danas Komesarijat za izbeglice.\nUslov je da potencijalni korisnici nemaju rešeno stambeno pitanje u Republici Srbiji ni u zemlji porekla i da nisu ništa prodali ni obnovili u zemlji porekla.\nStanovi u ovih osam opština se dodeljuju u zakup po povlašćenoj ceni, uz mogućnost kupovine po ceni u skladu sa Zakonom o izbeglicama, navodi se saopštenju.\nSvi uslovi su pobrojani u tekstovima javnih poziva.\nSve potrebne informacije zainteresovani mogu da dobiju u kancelariji poverenika za izbeglice i migracije u opštinama i gradovima u kojima se program dodele stanova sprovodi, kao i u Komesarijatu za izbeglice i migracije RS.


Рубрика: Политика Аутор: новинарство 620 пута прочитано Датум: 21.12.2006 Одштампај\nPripadnici Kosovske policijske službe zaplenili su u noći izmedju srede i četvrtka, u saradnji sa Kforom, veću količinu oružja i municije u opštini Glogovac i uhapsili jednog vladinog zvaničnika i još dve osobe.\nPrištinski mediji preneli su da je uhapšen savetnik u Ministarstvu rada Kosova. Još nije zvanično saopšteno koliko je oružja pronadjeno, a mediji su emitovali video snimak na kojem se vidi da su u otkrivenom oružju granate i mitraljez.\nPortparol KPS-a Veton Eljšani rekao je agenciji Beta da je u selu Štutica, u opštini Glogovac, u jednom kombiju pronadjena značajna količinu naoružanja i municije, i potvrdio da su u toj akciji uhapšene tri osobe. On, medjutim, nije naveo imena ili partijsku pripadnost uhapšenih.\n“Medju uhapšenima su Skenderbej Habibi i Naim Bazaj, funkcioneri Alijanse za budućnost Kosova. Policija je prilikom njihovog hapšenja u selu Štutici kod Glogovca pronašla velike količine naoružanja i municije”, preneo je Radio Kosova.\nVlada Kosova je saopštila da je duboko ogorčena zbog činjenice da je jedan zvaničnik vlade uključen u nezakonite radnje.\n“Premijer i vlada oštro osudjuju svaki nezakoniti postupak od bilo koga i izražavaju ubedjenje da za takve ljude nema mesta u vladi Kosova”, navodi se u saopštenju vlade.\nPredsednik Kosova Fatmir Sejdiju oštro je osudio ponašanje visokog zvaničnika kosovske vlade kod koga je policija pronašla veliku količinu oružja i municije. “Za takve ljude u Vladi i institucijama Kosova nema mesta”, rekao je Sejdiu novinarima i izrazio podršku organima reda u “naporima da onemoguće takve pojave”\nPremijer Kosova Agim Čeku je, na sednici parlamenta, rekao da za ljude poput uhapšenog zvaničnika “nema mesta u Vladi Kosova” i da on i Vlada oštro osudjuju svaki nezakoniti postupak bilo koga.\nOpoziciona Demokratska partija Kosova je na sednici skupštine optužila Vladu i vladajuće stranke da stoje iza ovakvih dela.\n« « Претходне вести: U Hrvatsku i dalje bez viza\nНаредне вести: Novo kontraceptivno sredstvo za muškarce » »


Rusija - Novosti dana - 13.04.2021 | Sputnjik Srbija\n02:03 11 Maj 2021\nOtkrivene glavne karakteristike novog Putinovog aviona\nNovi predsednički avion za ruskog lidera Vladimira Putina značajno će se razlikovati od prethodnih modela letelice, rekao je general-major Vladimir Popov za televiziju „Zvezda“.\nVašington želi dijalog sa Moskvom, ali nastavlja sa pritiscima\nSAD žele dijalog sa Rusijom, ali će nastaviti da vrše pritisak na Moskvu, saopštila je potparolka američkog predsednika Džen Psaki.\nBritanski list „Dejli Miror“ objavio je članak s nazivom „Ruska televizija tvrdi da britanski Mi-6 sarađuje sa Ukrajinom kako bi izazvao rat velikih razmera u Evropi“. Kao ilustraciju ruskih snaga u blizini istočne Ukrajine list je objavio kadar sa vojnih vežbi specijalnih snaga u Sibiru koji je snimila televizija „Zvezda“.\nPortparol ruskog predsednika Dmitrij Peskov nije isključio rizik od isključivanja Rusije sa zapadnih platnih sistema Viza i Masterkard s obzirom na neprijateljski odnos brojnih država prema toj zemlji.\nKineske vlasti planiraju da povećaju saradnju sa Rusijom u pogledu realizacije zajedničkih projekata na polju kosmonautike, kao i da održavaju bezbednost u svemiru, izjavio je portparol kineskog Ministarstva inostranih poslova Žao Liđijan.\nKremlj o zabrinutosti G7 zbog premeštanja ruskih trupa: Sva objašnjenja smo već dali\nPortparol Kremlja Dmitrij Peskov prokomentarisao je zabrinutost grupe G7 zbog premeštanja ruskih trupa u blizini granice sa Ukrajinom, podsećajući da je Rusija već dala sva objašnjenja.\nKremlj: Odluka o ograničavanju avio-saobraćaja sa Turskom nije politička\nOdluka Moskve da ograniči vazdušni saobraćaj sa Turskom nije politička, već je izazvana povećanim brojem slučajeva kovida u ovoj zemlji, izjavio je portparol ruskog predsednika Dmitrij Peskov.\nPortparolka ruskog Ministarstva spoljnih poslova Marija Zaharova izjavila je da je američka televizija „Si-En-En“ prikazala ukrajinske tenkove na ukrajinskoj železničkoj stanici kao „pripreme Rusije za rat“ i pozvala ovaj medij da prestane sa učešćem u javnom životu Rusije i više vremena posveti profesiji.


Objavljeno 11 februar 2015\nVeb sajt TVINFOPULS.TV je informacioni i komunikacioni servis koji je Televizija INFO PULS realizovala radi poboljšanja prisustva na Internetu. Korišćenjem i preuzimanjem materijala i dokumentacije sa sajta, prihvatate u potpunosti uslove i pravila upotrebe koji su opisani u ovom obaveštenju. Ukoliko ne prihvatate bilo koji od uslova i pravila nemojte koristiti ovaj sajt i ne preuzimajte materijale i dokumentaciju sa sajta TVINFOPULS.TV .\nSadržaji Veb sajta u isključivomipotpunom su vlasništvu Televizija Info Puls. Delovi ili ceo Veb sajt ne mogu biti kopirani, reprodukovani, prenošeni, publikovani ili distribuirani bez prethodnog pisanog odobrenja Televizije INFO PULS , izuzev u slučaju preuzimanja informacija i materijala i pohranjivanja na disk računara pojedinačnog korisnika radi lične upotrebe.\nSve robne marke i logotipi prikazani na ovom Veb sajtu zaštićena su imena i u vlasništvu Televizije INFO PULS i ne mogu biti korišćeni na drugim Veb sajtovima bez pisanog odobrenja Televizije INFO PULS . Bilo koja od robnih marki ili imena uključujući ime INFOPULS ne može biti uključeni u Internet adresu bez prethodnog pismenog odobrenja televizije Info Puls.\nSvi sadržaji i informacije na sajtu TVINFOPULS.TV predstavljeni su javnosti na uvid u najboljoj nameri, i TVINFOPULS.TV veruje da su tačni. Međutim, stranka koja želi da stupi u poslovan odnos sa Televizijom INFO PULS . Televizija INFO PULS ne pruža bilo kakve garancije putem ovog Veb sajta u vezi bilo kojih proizvoda ili usluga, i na taj način ne može biti odgovoran zadirektne ili indirektne štete koje mogu nastati korišćenjem informcija sa ovog Veb sajta. Informacije na ovom Veb sajtu mogu da sadrže tehničke netačnosti ili štamparske greške. Informacije mogu biti izmenjene bez prethodnog obaveštenja.\nTelevizija INFO PULS ne preuzima odgovornost za materijale koje su načinila ili publikovala treća lica a koja su vezana linkom sa strana Veb sajta TVINFOPULS.TV. Ako odlučite da posetite bilo koji linkovan Veb sajt vi to činite na bazi sopstvene odluke i odgovornosti, i preuzimate rizik u pogledu virusa ili sličnih štetnih elemenata. Sami linkovi ne znače istovremeno da TVINFOPULS.TV na bilo koji način sponzoriše ili je povezan sa entitetima koji su odgovorni za ažuriranje pometunih Veb sajtova ili strana.\nTelevizija INFO PULS zadržava pravo da bez najave povremeno promeni ili modifikuje ova pravila , kao i delove naznačene pod « privatnost « i « copyright «.\nZa sve sporove koji proisteknu iz ovih Pravila nadležan je sud u Vranju, Srbija. Televizija Info Puls zadržava pravo da pokrene postupke i pred sudovima drugih zemalja u cilju zaštite sopstvenih prava.


“Invaliditet i sport” - YU ECO RTV\nNaslovna / Društvo / “Invaliditet i sport”\nGoran 2 децембра, 2021\tDruštvo Napiši komentar 38 Pregledi\nOsobama sa invaliditetom koje se bave sportom najviše nedostaje finasijska podrška za bavljenje sportskim aktivnostima zaključak je tribine “Invaliditet i sport” koja je održana juče uoči obeležavanja Međunarodnog dana osoba sa invaliditetom u prostorijama Društva za cerebralnu i dečiju paralizu u Novoj opštini.\nMarina Dubravac ima 37 godina, a 5 godina aktivno trenira paratekvondo. Marina je nosilac dve evropske medalje, a bila je i član reprezentacije. Ona se sada samo rekreativno bavi paratekvondom, ali ističe da je pored dobre volje i upornosti za bavljenje sportom potrebna i finansijska podrška.\nCilj tribine bio je skretanje pažnje javnosti na talentovane mlade ljude sa invaliditetom koji se uspešno bave sportom, rekla je predsednica Društva za cerebralnu i dečju paralizu Eva Blaško Mihalik. Ona ističe da je osobama sa invaliditetom otežano kretanje, ali da se uprkos tome mnogi od njih uspešno bave sportom, a ono što nedostaje je finansijska podrška. Kada je u pitanju pristupačnost javnih ustanova u gradu, iz ovog Društva ističu da je Subotica uradila mnogo po tom pitanju.\nIz gradskog budžeta je za ovu godinu opredeljeno 9,4 miliona dinara za konkurse za finansiranje i sufinasiranje programa i projekata iz oblasti društveno-humanitarnog rada kojim se podržava rad organizacija i u druženja koje okupljaju osobe sa invaliditetom. Ukupan iznos sredstava koja se odobre po ovim konkursima je 4,3 miliona dinara što je više od 45% od ukupne sume.\nU Subotici postoji više od 10 organizacija i udruženja čiji su članovi osobe sa invaliditetom.\nPrethodna Odbornici usvojili drugi rebalans budžeta\nSledeća Koncert „Oj Srbijo“ Dečjeg crkvenog hora „Emanuil“


Vesti online / Vesti / Društvo / BEST design week: Dizajn je svuda, deveti put u Beogradu\nSeminar se sastoji iz šest radionica:\nGraphic Design Basic - radionica u kojoj se studenti mogu oprobati u ulozi grafičkog dizajnera i naučiti osnove softvera koji im pomažu da izraze svoju kreativnost.\nGraphic Design Advanced - prilika za sve one koji znaju da koriste računarske programe grafičkog dizajna a žele da se usavrše u brendiranju i osmišljavanju logo-a.\nWeb Design Basic - namenjen je studentima koji žele da se upoznaju sa svetom web dizajna kroz njegove osnove - pisanje kodova koristeći programske jezike CSS i HTML.\nDigital Photography Basic - za sve koji žele da savladaju osnove fotografije, i da svoje veštine fotografisanja podignu na viši nivo.\nDigital Photography Advanced - pravo mesto za smele studente koji konačno žele da sa automatskih pređu na ručna podešavanja DSLR fotoaparata i ovde su takvi fotoaparati obavezni.\nUz navedenih šest radionica, organizujemo i dan posvećen trendovima savremenog dizajna - Design Insight.\nCilj je da studentima, zainteresovanim da se bave dizajnom i brendiranjem, predstavimo nove proizvode, mogućnosti, alate i tehnologije u svetu fotografije i dizajna. Predavanju će moći da prisustvuju svi učesnici, kao i zainteresovani studenti koji nisu učesnici seminara.\nViše informacija o radionicama možete pronaći na sajtu https://bdw.best.rs/\nPrijave će biti otvorene od 22. aprila do 11. maja na sajtu https://bdw.best.rs/


► U Kaliforniji nekoliko stotina kuća evakuisano zbog šumskog požara\nFoto: Beta/AP/Ringo H.W. Chiu\nPožar je izbio u sredu posle podne oko jezera Hjuz gde je najpre uništeno oko 20 hektara prostora oko jezera a potom se proširio na oko 4.000 hektara, saopštila je lokalna vatrogasna služba i dodala da je oko 300 vatrogasaca na licu mesta.\n"Lokalna policija evakuiše meštane u toj zoni", navele su tamošnje vlasti.\nU Kaliforniji su sve češći šumski požari velikih razmera, dok stručnjaci smatraju da uzrok predstavljaju klimatske promene.\nPoslednji najveći požar izbio je u novembru 2018. godine i tada je 86 osoba stradalo.


Svečana akademija povodom 18. godišnjice Brčko distrikta – Krepsic\nNaslovna / BiH / Svečana akademija povodom 18. godišnjice Brčko distrikta\nSvečana akademija povodom 18. godišnjice Brčko distrikta\nKip 8. ožujka 2018.\tKomentiraj 1,740 Pregleda\nPovodom obilježavanja 18. godišnjice od zvanične uspostave Brčko distrikta Bosne i Hercegovine, u četvrtak je u brčanskom Domu kulture upriličena svečana akademija, javlja Otisak.ba.\nPrisutnima na akademiji obratili su se dogradonačelnik Anto Domić, zamjenik šefa Delegacije Evropske unije u Bosni i Hercegovini Haldun Sino (Khaldoun Sinno), predsjednik Skupštine ovog grada Esed Kadrić, prvi zamjenik visokog predstavnika u Bosni i Hercegovini i supervizor za Distrikt Denis Hern (Dennis Hearne) te gradonačelnik Brčkog Siniša Milić.\nAkademiji su prisustvovale brojne zvanice iz javnog života Distrikta, predstavnici međunarodne zajednice u Bosni i Hercegovini, drugih gradova i općina.\nUpriličen je i prateći muzičko-plesni program. Ovo je bio centralni događaj u sklopu obilježavanja 8. marta – Dana Distrikta.\nSastanci sa predstavnicima međunarodne zajednice\nPrije akademije, predstavnici međunarodne zajednice u Bosni i Hercegovini održali su sastanke sa čelnicima Vlade, Skupštine i Policije u ovom gradu.\nPrvi ljudi brčanske Vlade i Skupštine u srijedu navečer u Gradskoj vijećnici su se sastali sa supervizorom Hernom i predsjedavajućim arbitrom Arbitražnog tribunala za Brčko Džonom Vilijamsonom (John Williamson).\nU četvrtak ujutro, također u Gradskoj vijećnici, gradonačelnik Milić i njegov zamjenik Domić obavili su razgovor sa zamjenikom šefa Delegacije Evropske unije u Bosni i Hercegovini.\nRazgovor sa Sinom nakon ovog sastanka, u Skupštini, obavili su predsjednik i potpredsjednik ovog zakonodavnog organa u Brčkom – Esed Kadrić i Ivo Filipović.\nHern i Vilijamson u četvrtak ujutro posjetili su brčansku Policiji te razgovarali sa šefom ove sigurnosne agencije Goranom Pisićem.\nNazad Srce moje bez pjesme nemože\nNaprijed Pripremno stanje: U zadnja 24 sata Sava porasla više od 130 centimetara


Pančevačka rafinerija ne posustaje u trci sa konkurencijom - 10.09.2018, Sputnik Srbija\nPančevačka rafinerija ne posustaje u trci sa konkurencijom\nRealizacijom projekta „Duboka prerada“ rafinerija nafte u Pančevu će u trećem kvartalu 2019. godine postati jedna od najmodernijih u Istočnoj Evropi. 10.09.2018, Sputnik Srbija\n21:30 10.09.2018 (Osveženo: 21:33 10.09.2018)\nRealizacijom projekta „Duboka prerada“ rafinerija nafte u Pančevu će u trećem kvartalu 2019. godine postati jedna od najmodernijih u Istočnoj Evropi.\nŠta NIS dobija ovom fazom modernizacije Rafineriji nafte Pančevo, odnosno izgradnjom postrojenja za duboku preradu sa tehnologijom odloženog koksovanja, u današnjoj „Energiji Sputnjika“ Jelica Putniković razgovarala je sa Vladimirom Gagićem, direktorom Bloka prerade u Naftnoj industriji Srbije.\nU Evropi je poslednjih godina zatvoren veliki broj rafinerija. Sagovornika „Energije Sputnjika“ pitamo da li se tu radi o velikoj konkurenciji i regulativi EU, koja nameće troškove koje prekomorski konkurenti nemaju, i koliko rafinerijsko poslovanje u Evropi ugrožava dopremanje gotovih derivata iz SAD, Rusije i Azije, a koliko su krivi sve veća zabrinutost u zapadnoevropskim zemljama za ekološke probleme planete i proterivanje automobila koji troše dizel?\nStručnjaci sve češće ističu da rafinerije ne mogu opstati na tržištu samo kao prerađivači nafte. Neki stručnjaci procenjuju da će evropske rafinerije morati da se preorijentišu na proizvodnju čistih goriva, biogoriva i električne energije. I NIS mora pronaći svoje mesto u toj priči.\nIz organizacije „Fjuels Jurop“ procenjuju da će u 2040. godini i dalje biti potražnje za tečnim gorivima u sektorima komercijalnog transporta, avio i pomorskog saobraćaja i petrohemijskom sektoru, ali da je moguće da će veoma oštro biti smanjena potrošnja benzina, što će osetno uticati na konkurentnost evropskih rafinerija pretežno usmerenih na proizvodnju tog goriva, a verovatno i na sam opstanak nekih od njih.\nSa sagovornikom „Energije Sputnjika“ razgovarali smo i o tome šta NIS i „Gaspromnjeft“ čine da unaprede svoj rafinerijski biznis i odupru se ovim problemima.


BZNR ~ View topic - INSPEKCIJA U RAŠKOM OKRUGU OTKRILA 1200 RADNIKA NA CRNO\nPosted: Tue Sep 18, 2018 13:29\nU pet opština Raškog okruga (Novi Pazar, Kraljevo, Raška, Tutin i Vrnjaèka Banja), inspekcija rada, za osam meseci ove godine, otkrila je više od 1.200 radnika na crno.\nOvo je rekao direktor Inspektorata rada Stevan Ðorðeviæ i ocenio da je Inspekcija rada za Raški okrug meðu tri najbolje u Srbiji. Ðorðeviæ je istakao, da su inspekcijske službe na teritoriji Srbije, za osam meseci, imale 13.000 nadzora više, ali su otkrile manje radnika na crno nego u istom periodu prošle godine.\n– Iako smo postigli vanredno dobre rezultate, ne može inspekcija sve sama. Mi podnosimo prekršajne i kriviène prijave protiv poslodavaca, ali se dešava da 30 odsto zahteva za novèano kažnjavanje zastari. Takoðe, propisane kazne za poslodavce koji imaju radnike na ‘crno’ su od 800.000 do dva miliona dinara, a sudovi ih kažnjavaju sa 100.000 do 300.000 dinara – istakao je Ðuroviæ.


Rejting agencija Moody’s povećala rejting Republike Srbije\nAgencija za ocenu kreditnog rejtinga Moody’s povećala je kreditni rejting Republike Srbije sa „B1“ na „Ba3“ uz stabilne izglede za dalje unapređenje kreditnog rejtinga.\nAgencija navodi da su se pozitivni fiskalni trendovi odrazili na deficit opšte države koji je u 2016. godini iznosio 1,4% BDP, daleko ispod cilja od 4% BDP, kako je prvobitno planirano Zakonom o budžetu za 2016. godinu. Republika Srbija je zabeležila realan privredni rast od 2,8% u 2016. godini, što predstavlja najvišu stopu rasta u proteklih osam godina. Prema očekivanju rejting agencije Moody’s, pozitivni trendovi nastaviće se i u 2017. i 2018. godini, kada se očekuju realne stope privrednog rasta od 3,0% i 3,3% respektivno.\nOva rejting agencija ističe uspešnu fiskalnu konsolidaciju kao jedan od glavnih faktora koji su uticali na poboljšanje kreditnog rejtinga. Po prvi put od 2005. godine ostvaren je budžetski suficit, smanjen višegodišnji pritisak na rast racia javni dug -BDP koji je na kraju 2016. godine iznosio 74,0% BDP. Na bolje izvršenje budžeta uticao je i rast u naplati prihoda. Učešće prihoda opšte države u BDP u 2016. godini poraslo je na 44%, što predstavlja najviši nivo od 2007. godine i ujedno je iznad proseka grupe zemalja sa istim kreditnim rejtingom.\nJaka privrženost Vlade Republike Srbije daljem sprovođenju reformi, rast izvoza, uspešno održavanje cenovne i finansijske stabilnosti od strane Narodne banke Srbije i otvaranje novih poglavlja u pregovorima sa Evropskom unijom bili su takođe bitni činioci u donošenju pozitivne odluke rejting agencije Moody’s u vezi sa unapređenjem kreditnog rejtinga Republike Srbije.


Početna » Vesti » Sistemom za navodnjavanje „Mačva“ biće pokriveno 48.000 hektara\nOve godine ugovoreno je izvođenje radova na rekonstrukciji i izgradnji objekata za navodnjavanje, pod nazivom sistem „Mačva“, vrednih oko 15,2 miliona evra. Iz Ministarstva poljoprivrede kažu da bi ovim trebalo da se obezbedi navodnjavanje oko 47.954 hektara dodatnih površina.\nRealizacija projekta „Razvoj sistema za navodnjavanje – prva faza„, u okviru saradnje sa Ujedinjenim Arapskim Emiratima, nastavlja se i u ovoj godini, pa će se tako novi sistemi, za čiju je izgradnju počela priprema, raditi na ukupno 31 lokaciji u Srbiji, saopštilo je Ministarstvo poljoprivrede a prenosi Tanjug.\nU Srbiji se trenutno pod sistemima za navodnjavanje nalazi od dva do tri odsto obradivih površina, a cilj je da se u narednom periodu dostigne šest ili sedam odsto,\nU Ministarstvu je Tanjugu rečeno da je prošla godina bila izuzetno bitna za srpsku poljoprivredu, s obzirom da je posle 30 godina započeta izgradnja velikih sistema za navodnjavanje.\nU Srbiji, kako navode u resornom ministarstvu, postoje kvalitetne firme koje mogu da obavljaju projektovanje i izvodenje infrastrukturnih projekata na sistemima za navodnjavanje.\nkanalska mreža navodnjavanje vesti


BZR - VPTŠ :: Partneri\nNaslovna O projektu Partneri Aktivnosti Prezentacije Kontakt\nPartneri 1,2,3, su Visoke tehničke škole (tj. stručni Koledži) iz Srbije, koji obezbeđuju trogodišnje stručne Bachelor programe u oblasti inženjerstva i tehnologije. Ove Škole, koje je osnovala Vlada, obrazuju inženjere i tehnologe već 35 do 50 godina. Većina osoblja u tehničkim školama su proveli deo svoje karijere u industriji i stoga poznaju probleme zaštite na radu u njihovim specijalnim oblastima inženjerstva i tehnologije. Svaka škola je razvila odlično partnerstvo sa nekoliko velikih preduzeća i odgovarajućim regionima Srbije, često prilagođavajući jedan ili više svojih kurikuluma za potrebe takvih kompanija.\nPartner 1 je Visoka tehnička škola strukovnih studija u Novom Sadu, u severnoj autonomnoj pokrajini Vojvodina, osnovana 1959. godine. Danas je to moderna škola strukovnih studija, sa 20 profesora, 16 predavača i 2 asistenta zaposlena sa punim radnim vemenom, plus 9 profesora, 3 predavača i 10 asistenata koji rade sa nenpunim radnim vremenom, mnogi od njih su zaposleni u industriji. Ova škola je organizator više međunarodnih konferencija o zaštiti od požara, međunarodne konferencijie o tehničkoj bezbednosti i nekoliko radionica o bezbednosti i zdravlju na radu. Sva ova iskustva i u oblasti tehničke bezbednosti stavlja školu u dobru poziciju da rukovodi razvojem obrazovanja i strukture obuke u ovom Tempus projektu.\nPartner 2 je Visoka tehnička škola strukovnih studija u Nišu, u jugoistočnoj Srbiji, koja je osnovana 1960. godine. Tokom godina, ona se razvija u obrazovnu i profesionalnu instituciju visoke reputacije sa oko 20000 diplomiranih studenata. Škola zapošljava 7 profesora, 20 predavača i 7 asistenata sa punim radnim vremenom. Glavni cilj Škole je da obezbedi sticanje najnovijih naučnih i stručnih znanja iz tehničkog inženjerstva kao i primenjenih veština i sposobnosti koje zahteva tržište rada.\nVisoka poslovno-tehnička škola u Užicu\nPartner 3 je Visoka poslovno-tehnička škola u Užicu, u jugozapadnoj Srbiji, osnovana 1975. godine. To je sada moderna multi-disciplinarna škola, koja nudi 6 akreditovanih Bachelor (strukovnih) programa u oblasti turizma, menadžmenta, informatike, zaštite životne sredine, porizvodnog mašinstva i građevinarstva. Osoblje škole broji: 18 profesora, 16 predavača i 10 stručnih saradnika, kao i 14 honorarnih nastavnika. Škola ima veliko iskustvo u kombinovanju nastave na nženjerskim strukama i menadžmentu.\nNedavno, napred navedene tri škole su primetile povećanu potrebu za pružanje znanja, veština i sposobnsti svojim diplomiranim studentima u oblasti bezbednosti i zdravlja na radu. U okviru ovog projekta, tri partnerske škole će razviti teme iz BZR, kako bi se uvele u odgovarajuće predmete i module koji nose kredite (bodove). Takođe, oni će razviti kurseve za obuku za različite industrijske sektore i prezentirati ih različitim preduzećima, čime će ojačati postojeća i gore pomenuta nova partnerstva sa kompanijama.\nPartneri - preduzeća\nPartneri 4 i 5, su velika preduzeća iz dva industrijska sektora – partner 4 (AD AMB Grafika) je jedna od najvećih kompanija za štampu i pakovanje, a partner 5 je Javno preduzeće Elekro mreža Srbije (EMS). Ovi industrijski partneri imaju dobar bezbednosni rekord, zapošljavaju iskusne BZR stručnjake i spremni su da posvete vreme i stručnost u pravcu stalnog unapređenja bezbednosti i zdravlja na radu. U okviru ovog projekta, ova preduzeća će prepoznati i identifikovati potrebe za obukom koje su specifične za njihovu industriju i razne grupe njihovih radnika. Osim toga, ove kompanije žele da imaju svoje BZR stručnjake, obučene da postanu budući treneri.\n(NAPOMENA: ovaj Tempus projekat će uključiti u saradnju još mnoga javna i privatna preduzeća, a koristi od projekta su neograničene za napred navedene partnerske kompanije).\nMeđunarodni partneri 6, 7 i 8 su univerziteti iz zemalja Evropske Unije:\nVŠB- Tehnički Univerzitet Ostrava, Češka Republika\nPartner 6 je VŠB- Tehnički Univerzitet Ostrava, Češka Republika, koji deluje pod ovim nazivom od 1995. godine, a potiče od Rudarskog koledža iz 1945. godine, sa preko 7 fakulteta, Univerzitet ima 134 profesora, 188 profesora saradnika, 5 instruktora i 57 istraživača. Više od 35 godina, VŠB-Tehnički univerzitet Ostrava obrazuje stručnjake u oblastima industrijske bezbednosti i zaštite od požara. Uspostavljanje Fakulteta za tehničku bezbednost (FSE) u 2002. godini predstavlja sistematski prisutp, jasno isticaje orijentacije ka dinamičkom razvoju bezbednog inženjeringa. FSE se bavi širokim opsegom pitanja vezanih za bezbednost i zaštitu od požara u različitim oblastima ljudske delatnosti. VBŠ- Tehnički univerzitet u Ostravi je do sada uključen u 23 Tempus projekta i stekao je značajno iskustvo u vođenju projekta, kao i znanje i praktično iskustvo u oblasti evaluacije kvaliteta i značaj u multinacionalnim projektima.\nNacionalni institut primenjenih nauka, Lion, Francuska\nPartner 7 je Nacionalni institut primenjenih nauka, Lion, Francuska, osnovan 1957. godine. On je deo šrioke nacionalne mreže koja se sastoji od 5 instituta (Lyon, Rennes, Rouen, Strasbourg i Toulouse). INSA Lyon zapošljava 550 predavača- istraživača, profesora i oko 900 studenata diplomira svake godine. Uspeh INSA-Lyon-a je povezan sa programima nastave i obuke koji imaju za cilj lični razvoj studenata tokom njihovih tehničkih studija. Pored modernih tehničkih programa (gradjevinski, elektro i mašinski) INSA-Lyon nudi čitav niz obrazovnih programa, od biohemije do energije i životne sredine. INSA-Lyon ima odličau reputaciju saradnje sa velikim brojem kompanija u pogledu industrijskog razvoja i partnerstva, i tradiciju programa za doživotno učenje. Ovo veliko iskustvo u istraživanju-industrijskoj saradnji u razilčitim industrijskim sektorima će biti najveći doprinos koji INSA-Lyon donosi ovom Tempus projektu.\nTehnički univerzitet u Zvolen-u, Slovačka\nPartner 8 je Tehnički univerzitet u Zvolen-u, Slovačka, osnovan 1952. godine, kao Univerzitet za šumarstvo i tehnologiju za preradu drveta (VSLD), ali potiče od Instituta za šumarstvo na Akademiji iz Banske Štiavnice iz 1807. godine. Danas on nudi 22 Bachelor i 12 master programa iz oblasti inženjerstva i životne sredine. U okviru njegovog fakulteta za proučavanje drveta, Fakultet za šumarstvo i tehnologiju, i Fakultet za životnu sredinu i proizvodnu tehnologiju, stoji veliko iskustvo u oblasti bezbednosti i zdravlja na radu u ovim industrijama. Slično partneru 6, TU Zvolen, učestvovanjem u 17 Tempus projekata, stekao je ogromno iskustvo u raznim aspektima multinacionalnih projekata.\ndr Graham Schleyer sa Univerziteta u Liverpulu\nStručnjak - partner 9, je dr Graham Schleyer sa Univerziteta u Liverpulu, Ujedinjeno Kraljevstvo. Njegova istraživačka interesovanja leže u unapređenju razumevanja vazdušnih strujanja na zgrade i objekte putem uprošćenih analitičkih metoda, eksperimentisanja i kompjuterskog modelovanja. Osim toga, Dr Schleyer je vodio projekat zajedno sa Laboratorijom za bezbednost i zdravlje u Ujedinjenom Kraljevstvu (Nicola Stacey) koga je finansirao Britanski Upravni odbor za zdravlje i bezbednost (HSE) radi integrisanja koncepata rizika za bezbednost i zdravlje u dodiplomski tehnički program na Univerzitetu u Liverpulu. Ovaj projekat je uključio definisanje ishoda učenja u vezi sa rizikom, procenu svesti/znanja studenata o riziku, koji su uključeni u tehnički program, razvoj novih materijala koji se mogu spajati sa postojećim centralnim modulom, i određivanje uspeha procesa merenjem napredovanja studenata u razumevanju različitih programma i interakcija sa akademskim osobljem. Projekat je povezan sa usvajanjem CDIO standarda i uvođenjem stepena »Liverpulskog inženjera«, koji nudi tehničko obrazovanje, međunarodno priznato, i koje proizvodi karakteristične diplomce, koji poseduju znanje, veštine i stavove bitne za modernog inženjera.\nOvo veliko i raznovrsno iskustvo i stručnost EU partnera 6,7,8 i stručnjaka će u velikoj meri doprineti obrazovnim, tehničkim, diseminacionim aspektima kao i kontroli kvaliteta, praćenju (monitoringu) i upravljanju projektom.\nPartneri 1,2,3, su Visoke tehničke škole (tj. stručni Koledži) iz Srbije, koji obezbeđuju trogodišnje stručne Bachelor programe u oblasti inženjerstva i tehnologije. Ove škole, koje je osnovala Vlada, obrazuju inženjere i tehnologe već 35 do 50 godina. Većina osoblja u tehničkim kolama su proveli deo svoje karijere u industriji i stoga poznaju probleme zaštite na radu u njihovim specijalnim oblastima inženjerstva i tehnologije. Svaka škola je razvila odlično partnerstvo sa nekoliko velikih preduzeća i odgovarajućim regionima Srbije, često prilagođavajući jedan ili više svojih kurikuluma za potrebe takvih kompanija.\nCopyright © VPTŠ 2012 :: Dizajn i izrada sajta VPTŠ


Teniski klub "Sol" krenuo po školama\nHome Sport Tenis Teniski klub “Sol” krenuo po školama\nVeliki uspjesi tenisera sa eksjugoslovenskog prostora, predvođenih Novakom Đokovićem najboljim svjetskim teniserom, značajno su doprinijeli povećanju interesa za bijeli sport, što se najbolje ogleda u velikom broju učenika osnovnih škola u Brčkom upisanih u školu tenisa koju vode treneri teniskog kluba Sol.\nPo riječima Tomislava Đokića, direktora TK “Sol” dovoljno je bilo samo obići škole i nastavnici fiskulture predočiti želju ljudi iz ovog kluba da se tenis predstavi učenicima i da ogroman broj dječaka i djevojčica počne da trenira tenis.\n“Obišli smo nekoliko škola, bili čak i u Dubravama i održali promotivni trening. Mislim da smo krenuli pravim putem i da če obilazak škola dati veliki impuls razvoju tenisa u našem gradu” rekao je Đokić.\nPrethodni postNarukvica koja vlasnika elektrošokovima odvikava od loših navika\nSledeći postAko ste se ikada pitali kako kokoška kiše, evo vam odgovora!\nBrkić u polufinalu Brčko opena\nRedakcija Portala - May 30, 2015 0\nBh. teniser Tomislav Brkić (prvi nosilac) plasirao se u polufinale ITF fjučersa "Brčko open 2015" i danas će igrati sa Tomom Kočevarom - Dešmanom...


EK poziva na razvijanje strategije o Siriji - Sputnjik Srbija\n02:13 25 Septembar 2018\nEK poziva na razvijanje strategije o Siriji\n22:14 14.09.2016 Preuzmite kraći link\nEvropska komisija poziva na razvijanje evropske strategije o Siriji i računa na učešće šefice diplomatije EU Federike Mogerini u pregovorima o sirijskoj budućnosti, izjavio je predsednik EK Žan Klod Junker.\nDe Mistura: Sirijski pregovori mogući već u oktobru\n„Federika Mogerini, naša visoka predstavnica, radi izuzetan posao. Ona treba da postane pravi evropski ministar spoljnih poslova, što će omogućiti da se prikupe snage naših nacionalnih diplomatija, kako bi imale težinu u međunarodnim pregovorima“, rekao je Junker.\nOn je pozvao na razvijanje evropske strategije o Siriji, a „Federika mora imati mesto za pregovaračkim stolom o budućnosti Sirije“, istakao je Junker govoreći na plenarnoj sednici Evropskog parlamenta u Strazburu.\npregovori o Siriji, Evropska komisija, Federika Mogerini, Žan-Klod Junker, Svet, Evropa, Sirija\n24/09 22:57Velelepni hramovi znanja: Dvanaest najlepših biblioteka na svetu\n24/09 22:45Prelepa Ruskinja istrčala maraton u srednjovekovnom oklopu (foto)\n24/09 22:27Fejsbuk spreman za rat, komandni centar već formiran\n24/09 22:23Najbolji fudbaler sveta — Luka Modrić\n24/09 22:18Rusija predstavila novi avion za izviđačke letove


Dobre vesti za muzičare i izdavačke kuće! - TuneCore najavljuje nove neograničene cene izdanja da podstakne konstantno stvaranje muzike - Domino Magazin\nNaslovna PopArt Muzika Dobre vesti za muzičare i izdavačke kuće! – TuneCore najavljuje nove neograničene...\nDobre vesti za muzičare i izdavačke kuće! – TuneCore najavljuje nove neograničene cene izdanja da podstakne konstantno stvaranje muzike\nTuneCore, vodeći nezavisni distributer digitalne muzike za umetnike koji samostalno objavljuju svoja izdanja, najavljuje najveću promenu kompanije od otvaranja poslovanja pre 16 godina — nove neograničene cene za izdavanje. Saopštenje je izdala Andrea Glison (Andreea Gleeson,) izvršna direktorka, TuneCore kompanije.\nOd svog osnivanja, TuneCore, odeljenje globalne digitalne muzičke kompanije Believe, demokratizovao je pristup distribuciji muzike za umetnike koji se sami objavljuju, uvođenjem prvog modela distribucije sa paušalnim naknadama, plaćanje po izdanju na tržištu. Danas su se uspešne strategije izdavanja pomerile sa snimanja nekoliko EP-a ili jednog albuma godišnje na objavljivanje singlova češće i redovnije kako bi zadržali pažnju postojećih i potencijalnih obožavalaca. Sa lansiranjem TuneCore-ovog Unlimited programa, konstantno kreiranje muzike postaje pristupačnije za sve umetnike dajući umetnicima kontrolu da izdaju neograničen broj singlova i albuma po jednoj fiksnoj godišnjoj ceni.\nTim povodom Andrea Glison kaže: „Proveli smo godinu dana razgovarajući direktno sa umetnicima i izdavačkim kućama o tome kako možemo da poboljšamo našu uslugu za njih. Ono što se pokazalo je: umetnici žele da mogu da testiraju svoju novu muziku besplatno pre nego što se distribuiraju svim servisima i žele da izdaju muziku koju stvaraju trenutno, redovno i neprimetno uz jednu godišnju pretplatu koja omogućava neograničenu distribuciju muzike. TuneCore-ov novi program daje samostalnim umetnicima u bilo kojoj fazi njihove karijere slobodu da izaberu plan koji im najbolje odgovara, uz održavanje visokog kvaliteta usluge po kojoj je TuneCore poznat. Uz TuneCore Unlimited, umetnici plaćaju manje i zarađuju više.”\nViktoria Siniavskaia, generalna direktorka Believe Russia, istočne Evrope, Turske, Bliskog istoka i Afrike dodaje: „Drago mi je što mogu da najavim pokretanje novih cena na tržištu: to će omogućiti umetnicima u usponu da iskoriste najbolje uslove za digitalnu distribuciju, da razviju svoju karijeru i dopru do nove publike. TuneCore postaje sa ovom ponudom rešenje za distribuciju za sve umetnike u bilo kojoj fazi njihovog razvoja.”\nTuneCore-ov novi Unlimited program uključuje četiri plana za pružanje opcija i izbora koji će zadovoljiti jedinstvene potrebe svih umetnika:\n● Novi plan izvođača – BESPLATNO (FREE) je jedinstveno rešenje na jednom mestu, na tržištu, koje omogućava besplatno neograničeno objavljivanje pesama u muzičkim bibliotekama na mrežama Facebook, Instagram, TikTok i YouTube (uključujući Shorts, Content ID i pristup YouTube-ovom zvaničnom kanalu izvođača) da olakša otkrivanje i viralnost na ključnim platformama društvenih medija bez naknade unapred i isplate 80% prikupljenog umetniku.\n● Plan za izvođače u usponu – 14,99 USD godišnje je među najpristupačnijim planovima neograničene distribucije na tržištu. Uključuje sve, od plana za novog izvođača plus neograničenu distribuciju izdanja do 150+ partnera za striming i prodavnice kao što su Spotiy, Apple Music, Amazon Music, Deezer i Tidal, dok nastavlja da plaća umetnicima 100% prihoda. Ovaj plan takođe uključuje pristup unapred zakazivanju svih datuma objavljivanja, zvaničnu verifikaciju na Spotify-u i Apple Music platformi, kao i vreme odgovora podrške izvođačima u roku od 72 sata.\n• Plan za Breakout Artist – 29,99 USD godišnje uključuje sve od planova „Novi izvođač“ i „Izvođač u usponu“ plus besplatan pristup Automator-u (automatski uključuje vaše izdanje u svim striming i digitalnim prodavnicama koje će biti dostupne u budućnosti), izveštavanje za preuzimanje i vreme odgovora podrške za umetnike u roku od 48 sati.\n● Profesionalni plan – 49,99 USD godišnje je dizajniran za izdavače, menadžere i umetnike koji su napredniji u svojim karijerama i koji bi imali koristi od sofisticiranijih funkcija izdanja. Uključuje sve iz ostala tri plana plus premium izveštavanje o prodaji, korišćenje sopstvenog UPC-a i prilagođenog naziva etikete, pristup ograničenjima za odabranu zemlju, ekskluzivna partnerstva i promotivne mogućnosti. Ovaj plan takođe daje mogućnost dodavanja dodatnih profila umetnika (za 14,99 USD/izvođaču godišnje) i najbrže vreme odgovora podrške za umetnike, u roku od 24 sata.\nIvan Ivanov, šef TuneCore-a za istočnu Evropu i Tursku kaže: „TuneCore je oduvek težio podizanju barijera – u početku je učinio distribuciju muzike dostupnom bukvalno svakom izvođaču po niskoj ceni. Sada idemo još dalje – uklanjamo barijere za kreativnost uz našu neograničenu ponudu cena. Od umetnika u nastajanju osetljivih na cene, do etabliranih etiketa sa velikim brojem – svaki klijent će pronaći odgovarajuće rešenje. ”\nUmetnik TuneCore, Papoose, prokomentarisao je: „Svako ko je pomno pratio moju karijeru znao bi da verujem u davanje što veće kontrole umetniku. Ovo se radi tako što se umetniku dozvoljava da stvara šta želi i da pušta muziku kada želi. Uzbudljivo je videti da TuneCore ceni svoje umetnike dovoljno da im pruži slobodu doslednog stvaranja i zaista verujem da će to promeniti lice muzičke industrije. TuneCore je uvek bio najbolji distributer i sada to svako može sebi priuštiti.”\nNovi Unlimited program daje umetnicima slobodu da stvaraju više muzike i eksperimentišu sa različitim strategijama izdavanja kako bi unapredili svoje karijere i nahranili svoju rastuću bazu fanova. Čak i oni koji su osetljivi na cene mogu da iskuse TuneCore-ovu stručnost u nezavisnoj distribuciji i da steknu pravo za upstream u Believe’s Distribution ili Label & Artist Services odeljenja „Signed Bi” program koji je koristio preko 400 TuneCore umetnika širom sveta.\nGlison zaključuje, „Sa svim ovim promenama, jedna stvar ostaje ista – TuneCore nikada neće odustati od toga da umetnike stavi na prvo mesto i sa svakim ažuriranjem naše usluge, mi ćemo imati na umu potrebe naših umetnika. Na kraju krajeva, mi smo tu da im pomognemo da svoju muziku učine boljom i da im pomognemo da postanu poznatiji.”\nPrethodni članakNikola Đuričko je genijalan u novoj sezoni Stranger Things\nSledeći članakZabranjena prodaja benzinaca i dizelaša u EU od 2035. godine\nMuzičari traže veći deo prihoda od streaming servisa\nStreaming je sada jedina zarada za muzičare\nNajbolje plraćeni muzičari su\nFine stvari i Ćaknuta ovca\nZaradite kupujući Kaiser Chiefs album